
	讗讘诇 讛讻讗 诪讬 讬讚注 讚诪讞讬诇 讜砖诪讜讗诇 讗诪专 讗谞讗 讚讗诪专讬 讗驻讬诇讜 诇专''诪 注讚 讻讗谉 诇讗 拽讗诪专 专''诪 讛转诐 讗诇讗 讚讜讚讗讬 拽讗 注拽专 讗讘诇 讛讻讗 诪讬 讬讬诪专 讚拽讗 注拽专 诪讬讚讬 讗诪专 专讘 注谞谉 诇讚讬讚讬 诪驻专砖讗 诇讬 诪讬谞讬讛 讚诪专 砖诪讜讗诇 讛讗讜诪专 诇讞讘讬专讜 注诇 诪谞转 砖讗讬谉 诇讱 注诇讬 讗讜谞讗讛 讗讬谉 诇讜 注诇讬讜 讗讜谞讗讛 注''诪 砖讗讬谉 讘讜 讗讜谞讗讛 讛专讬 讬砖 讘讜 讗讜谞讗讛 诪讬转讬讘讬 讛谞讜砖讗 讜讛谞讜转谉 讘讗诪谞讛 讜讛讗讜诪专 诇讞讘讬专讜 注''诪 砖讗讬谉 诇讱 注诇讬 讗讜谞讗讛 讗讬谉 诇讜 注诇讬讜 讗讜谞讗讛 诇专讘 讚讗诪专 讗谞讗 讚讗诪专讬 讗驻讬诇讜 诇专' 讬讛讜讚讛 讛讗 诪谞讬 讗诪专 讗讘讬讬 诪讞讜讜专转讗 专讘 讗诪专 讻专''诪 讜砖诪讜讗诇 讚讗诪专 讻专' 讬讛讜讚讛 专讘讗 讗诪专 诇讗 拽砖讬讗 讻讗谉 讘住转诐 讻讗谉 讘诪驻专砖 讚转谞讬讗 讘诪讛 讚讘专讬诐 讗诪讜专讬诐 讘住转诐 讗讘诇 讘诪驻专砖 诪讜讻专 砖讗诪专 诇诇讜拽讞 讞驻抓 讝讛 砖讗谞讬 诪讜讻专 诇讱 讘诪讗转讬诐 讬讜讚注 讗谞讬 讘讜 砖讗讬谞讜 砖讜讛 讗诇讗 诪谞讛 注诇 诪谞转 砖讗讬谉 诇讱 注诇讬 讗讜谞讗讛 讗讬谉 诇讜 注诇讬讜 讗讜谞讗讛 讜讻谉 诇讜拽讞 砖讗诪专 诇诪讜讻专 讞驻抓 讝讛 砖讗谞讬 诇讜拽讞 诪诪讱 讘诪谞讛 讬讜讚注 讗谞讬 讘讜 砖砖讜讛 诪讗转讬诐 注''诪 砖讗讬谉 诇讱 注诇讬 讗讜谞讗讛 讗讬谉 诇讜 注诇讬讜 讗讜谞讗讛 转''专 讛谞讜砖讗 讜讛谞讜转谉 讘讗诪谞讛 讛专讬 讝讛 诇讗 讬讞砖讘 讗转 讛专注 讘讗诪谞讛 讜讗转 讛讬驻讛 讘砖讜讛 讗诇讗 讗讜 讝讛 讜讝讛 讘讗诪谞讛 讗讜 讝讛 讜讝讛 讘砖讜讛 讜谞讜转谉 诇讜 砖讻专 讻转祝 砖讻专 讙诪诇 砖讻专 驻讜谞讚拽 砖讻专 注爪诪讜 讗讬谞讜 谞讜讟诇 砖讻讘专 谞转谉 诇讜 砖讻专讜 诪砖诇诐 砖讻专讜 诪砖诇诐 诪讛讬讻讗 拽讗 讬讛讬讘 诇讬讛 讗诪专 专讘 驻驻讗 讘爪讚专讜讬讬 讚讬讛讘讬 讗专讘注 诇诪讗讛:


	诪转谞讬' 讻诪讛 转讛讗 讛住诇注 讞住讬专讛 讜诇讗 讬讛讗 讘讛 讗讜谞讗讛 专''诪 讗讜诪专 讗专讘注 讗讬住专讜转 讗讬住专 诇讚讬谞专 讜专' 讬讛讜讚讛 讗讜诪专 讗专讘注 驻讜谞讚讬讜谞讜转 驻讜谞讚讬讜谉 诇讚讬谞专 讜专''砖 讗讜诪专





专砖"讬





	诪讬 讬讚注. 讚讗讬讻讗 讗讜谞讗讛 讛讜讗 住讘讜专 讚讗讬谉 讘讜 讗讜谞讗讛: 讚讜讚讗讬 注拽专. 讘砖注转 讛转谞讗讬 注讜拽专 讚讘专讬 转讜专讛 砖讛讟讬诇讛 注诇讬讜 砖讗专 讻住讜转 讜注讜谞讛 讜讝讛 注讜拽专 讛讞讜讘讛 诪注诇讬讜 讜讗驻讬' 讛讜讗 谞讜转谉 诇讗讞专 讝诪谉 诪转谞讛 讘注诇诪讗 讛讜讗: 讗讘诇 讛讻讗 诪讬 讬讬诪专 讚注拽专. 砖诪讗 诇讗 讬讛讗 讘讜 讗讜谞讗讛: 讗讬谉 诇讜 注诇讬讜 讗讜谞讗讛. 讻讚驻专讬砖讬转 讚诪讬 讬讬诪专 讚注拽专: 砖讗讬谉 讘讜 讗讜谞讗讛. 讗诐 讗诪专 诇讜 讘诇砖讜谉 讝讛 讗讬谉 讝讛 诇砖讜谉 诪讞讬诇转 讗讜谞讗讛 讗诇讗 诇砖讜谉 转讘讬注转 讗讜谞讗讛 讚注''诪 砖讗讬谉 讘讜 讗讜谞讗讛 讗诪专 讜讛专讬 讬砖 讘讜 讜诪拽讞 讟注讜转 谞诪讬 讛讜讬 讜讗诐 专爪讛 诇讞讝讜专 讞讜讝专 诇讙诪专讬: 讛谞讜砖讗 讜谞讜转谉 讘讗诪谞讛. 诪讻讜专 讘诪讛 砖转讜讻诇 讜转谉 诇讬 讛诪注讜转 诇讝诪谉 驻诇讜谞讬 讜讛谞谞讬 住讜诪讱 注诇讬讱 讜谞讜转谉 诇讜 砖讻专 讟专讞讜 讻讚诇拽诪谉: 讗讬谉 诇讜 注诇讬讜 讗讜谞讗讛. 诇讜诪专 讬讜转专 讛讬讛 砖讜讛 讜讗诐 诪讻专 讝讛 讘讚诪讬诐 专讘讬诐 讗讬谉 讝讛 讬讻讜诇 诇讜诪专 诇讗 讗转谉 讗诇讗 讚诪讬讜: 诪讞讜讜专转讗 讻讜'. 讜专讘 诪讜拽讬 诇讛 讻专讘讬 讬讛讜讚讛 讚讗驻讬' 讛讬讻讗 讚诇讗 讬讚注 讜诪讞讬诇 谞诪讬 讗诪专: 住转诐. 注''诪 砖讗讬谉 诇讱 注诇讬 讗讜谞讗讛 讚诇讗 讬讚注 讚谞讬讞讜诇: 诪驻专砖. 砖驻讬专砖 诇讜 讬讜讚注 讗谞讬 砖讬砖 讗讜谞讗讛 讜讗谞讬 诪讜讻专讜 诇讱 注''诪 砖讗讬谉 诇讱 注诇讬 讗讜谞讗讛 讚讘讛讗 讗诪专 专讘讬 讬讛讜讚讛 讚诪转谞讛 讜转谞讗讜 拽讬讬诐 讚讚诪讬 诇砖讗专 讜讻住讜转: 讘诪讛 讚讘专讬诐 讗诪讜专讬诐. 讚讬砖 讗讜谞讗讛 诇讝讛 注诇 讝讛: 讘住转诐. 诪讻专: 讗讘诇 讘诪驻专砖. 讻讙讜谉 诪讜讻专 讻讜': 讛谞讜砖讗 讜谞讜转谉 讘讗诪谞讛 讻讜'. 讻讚驻专讬砖讬转: 讛专讬 讝讛 诇讗 讬讞砖讜讘 诇讜 讗转 讛专注 讘讗诪谞讛 讜讗转 讛讬驻讛 讘砖讜讛. 诇讛讬讜转 诇讜 讛诪转谞转 诪注讜转 讛讬驻讛 讘砖讻专 讟专讞讜 讻讙讜谉 讛讬讛 诇讜 砖谞讬 讬讬谞讜转 讬驻讛 砖讬砖 诇讜 注诇讬讜 拽讜驻爪讬诐 诇诇拽讞讜 讘讘转 讗讞转 讜讛专注 砖讗讬谞讜 谞诪讻专 讗诇讗 讘讞谞讜转 诇讗 讬讗诪专 诇讜 讛专讬 诇讱 讬驻讛 讘砖讜讜讬讜 注''诪 砖转诪讻讜专 诇讬 讛专注 讘讞谞讜转 讻诪讛 砖转讜讻诇 讜诇讻砖讬诪讻专 转谉 诇讬 诪注讜转 砖谞讬讛诐 讜驻讜讟专 注爪诪讜 讘讛诪转谞转 诪注讜转 砖诇 讚诪讬 讛讬驻讛 诪诇转转 砖讻专 讟专讞讜 注诇 讛专注 讜讛讜讬 讻专讘讬转: 讗诇讗 讗讜 讝讛 讜讝讛 讘讗诪谞讛. 讜讬转谉 诇讜 讻讚专讱 讛谞讜转谉 讘讗诪谞讛 砖砖讻专 拽爪讜讘 讛讬讛 诇讛诐 讻讚诪驻专砖 诇拽诪谉 讗专讘注讛 诇诪讗讛: 讗讜 讝讛 讜讝讛 讘砖讜讛. 讜讛砖讻专 讬讛讗 砖诇 诪拽讘诇: 讜谞讜转谉 诇讜 砖讻专 讻转祝 砖讻专 讙诪诇. 讗诐 谞转谉 讘讗诪谞讛 讻砖讬讘讜讗讜 诇讞砖讘讜谉 讬谞讻讛 诇讜 砖讻专 讻转祝 讛诪讜诇讬讻讜 诪讘讬转讜 诇讞谞讜转 讜讗诐 讛讜爪专讱 诇讙诪诇讬诐 谞讜转谉 诇讜 砖讻专 讙诪诇: 讘爪讚专讜讬讬. 诪讜讻专讬 讘讙讚讬 拽谞讘讜住 砖砖讻专 拽爪讜讘 诇讛诐 诇讬转谉 讗专讘注讛 诇诪讗讛 诇诪讬 砖讟讜专讞 讘诪讻讬专转谉: 诪转谞讬' 讻诪讛 转讛讗 讛住诇注 讞住讬专讛. 诪讟讘注 讛讬讜爪讗 讜转诪讬讚 讛讜讗 砖讜讞拽 讜讞住专 讻诪讛 转讞住专 讜讗诐 讛讜爪讬讗讛 诇讗 转讛讗 讗讜谞讗讛: 讚' 讗讬住专讬谉. 诇住诇注: 讗讬住专 诇讚讬谞专. 讜讛讜讗 讗讞讚 诪讻''讚 讘讜 讚讜' 诪注讛 讻住祝 讚讬谞专 诪注讛 砖谞讬 驻讜谞讚讬讜谞讬诐 驻讜谞讚讬讜谉 砖谞讬 讗讬住专讬谉 讜讘讙诪' 诪驻专砖 诪讗讬 砖谞讗 讚讙讘讬 砖讗专 住讞讜专讛 讗诪专讬' 砖转讜转 讜讻讗谉 讬砖 讗讜诪专讬诐 讻讱 讜讬砖 讗讜诪专讬诐 讻讱: 讗专讘注讛 驻讜谞讚讬讜谞讬诐. 讗讞讚 诪砖谞讬诐 注砖专:





转讜住驻讜转





	讛讻讗 诪讬 讬讚注 讚诪讞讬诇. 讜讘驻' 讛讻讜转讘 (讻转讜讘讜转 讚祝 驻讚. 讜砖诐 讚''讛 讜住讘专) 讚驻住讬拽 专讘 讗诐 诪转讛 讗讬谞讜 讬讜专砖讛 讜驻专讬讱 讜住讘专 专讘 转谞讗讜 拽讬讬诐 讜讛讗诪专 专讘 讬砖 诇讜 注诇讬讜 讗讜谞讗讛 讛转诐 谞诪讬 诇讗 讬讚注 砖转诪讜转 讗砖转讜 拽讜讚诐 砖讬诪讜转 讜讗''转 讘驻' 讗注''驻 (砖诐 讚祝 谞讜. 讜砖诐) 讚驻专讬讱 讟注诪讗 讚讘讻转讘 讛讗 注诇 驻讛 讗讬谞讛 讬讻讜诇讛 诇诪讞讜诇 诇讻转讜讘讛 讜讛讗 住讘专 专' 讬讛讜讚讛 讚讘诪诪讜谉 转谞讗讜 拽讬讬诐 讜诇讬砖谞讬 讚讻转讜讘讛 诇讗 讬讚注 讚诪讞诇讛 讚讗讬诪讜专 讛讬讗 转诪讜转 拽讜讚诐 讜讬''诇 讚讛转诐 驻专讬讱 诇砖诪讜讗诇 讚诇讗 诪驻诇讬讙 讗''谞 驻专讬讱 诇讗讘讬讬 讚讗诪专 讘住诪讜讱 诪讞讜讜专转讗 专讘 讚讗诪专 讻专''诪 讗''谞 讻讬讜谉 讚拽诇讛 讘注讬谞讬讜 诇讛讜爪讬讗讛 讬讚注讛 讜诪讞诇讛: 讗讘诇 讛讻讗 诪讬 讬讬诪专 讚拽注拽专. 讜讘驻''拽 讚诪讻讜转. (讚祝 讙: 讜砖诐 讚''讛 讜砖诪讜讗诇) 讚驻专讬讱 诇砖诪讜讗诇 诪讗讜谞讗讛 诇砖讘讬注讬转 讛转诐 讘砖讘讬注讬转 谞诪讬 诇讗 讬讚注 讚拽注拽专 讚讗讬诪专 讬驻专注 诇讜 拽讜讚诐 砖讘讬注讬转: 注诇 诪谞转 砖讗讬谉 讻讜'. 驻讬' 专砖''讬 讗谞讬 诪讘讟讬讞讱 砖讗讬谉 讘讜 讗讜谞讗讛 讜讬砖 讘讜 讗讜谞讗讛 讜讛讜讬 讙诐 诪拽讞 讟注讜转 讜拽砖讛 讚讘驻''拽 讚诪讻讜转 (砖诐) 诪讚诪讛讜 诇注诇 诪谞转 砖诇讗 转砖诪讟讛讜 砖讘讬注讬转 讚诪砖诪讟转讜 砖讘讬注讬转 讜讛转诐 诇讗 砖讬讬讱 讛讗讬 讟注诪讗 讗诇讗 讛讜讬 讟注诪讗 砖讗讬谉 诇讜 讻讞 诇讛转谞讜转 砖诇讗 转讞讜诇 砖讘讬注讬转 注诇 讛诪诇讜讛 讜讬''诇 讚诇讗 诪讚诪讬 讗诇讗 讻讬 讛讬讻讬 讚讙讘讬 讗讜谞讗讛 讬砖 讞讬诇讜拽 讘讬谉 诇砖讜谉 砖讗讬谉 注诇讬讜 诇砖讗讬谉 讘讜 讛''谞 讙讘讬 砖讘讬注讬转 讬砖 讞讬诇讜拽 讘讬谉 诇砖讜谉 讝讛 诇诇砖讜谉 讝讛 讜专讘讬谞讜 砖诪讜讗诇 诪驻专砖 讚注''诪 砖讗讬谉 讘讜 讗讜谞讗讛 诪砖诪注 注诇 诪谞转 砖诇讗 讬讞讜诇 讗讬住讜专 讚诇讗 转讜谞讜 注诇 讛诪拽讞 讜注''讻 讛讜讗 讞诇 讜讛砖转讗 讛讜讬 诪诪砖 讚讜诪讬讗 讚砖讘讬注讬转: 讛谞讜砖讗 讜谞讜转谉 讘讗诪谞讛. 驻讬' 专砖''讬 砖诪讗诪讬谞讜 砖讬诪讻专谞讜 讻诪讜 砖讬讜讻诇 讗讬谉 诇讜 注诇讬讜 讗讜谞讗讛 讜讛专讬讜讞 讜讛讛驻住讚 诇诪砖诇讞讜 讜拽砖讛 讚讗讬谉 砖讬讬讱 诇砖讜谉 讗讜谞讗讛 注诇 讝讛 讜注讜讚 讗讬 砖诇讬讞 诇讗 拽讘诇 注诇讬讜 讗讞专讬讜转 驻砖讬讟讗 砖讛专讬讜讞 讜讛讛驻住讚 诇诪砖诇讞 讜讗讬 拽讘诇 讛砖诇讬讞 注诇讬讜 讗讞专讬讜转 讜讛讛驻住讚 讗''讻 讬砖 诇讜 注诇讬讜 讗讜谞讗讛 讜谞专讗讛 讚谞讜砖讗 讜谞讜转谉 讘讗诪谞讛 讛讬讬谞讜 砖诪讗诪讬谞讜 讘讻诪讛 拽谞讛 讜谞讜转谉 诇讜 讻讱 讜讬讜转专 诪注讟 讜讛砖转讗 砖讬讬讱 砖驻讬专 讗讬谉 注诇讬讜 讗讜谞讗讛: 讘诪讛 讚讘专讬诐 讗诪讜专讬诐 讘住转诐. 专''讞 驻住拽 讻专讘 讚讛诇讻转讗 讻专讘 讘讗讬住讜专讬. 转讬诪讛 讚讛讗 诇讗 驻诇讬讙讬 讗诐 诪讜转专 诇注砖讜转 讻谉 讗诇讗 驻诇讬讙讬 讗诐 讞讬讬讘 诇讛讞讝讬专 讛讗讜谞讗讛 讜讛诇讻讛 讻砖诪讜讗诇 讘讚讬谞讬 讜讘砖讗讬诇转讜转 讚专讘 讗讞讗讬 驻专砖转 讘讛专 住讬谞讬. 驻讜住拽 讻专讘 诪砖讜诐 讚讛讱 讘专讬讬转讗 拽讗讬 讻讜讜转讬讛 讚诪驻诇讬讙 讘讬谉 住转诐 诇诪驻专砖 讜讗转讬讗 诇讚讬讚讬讛 砖驻讬专 讻专' 讬讛讜讚讛 讗讘诇 诇砖诪讜讗诇 诇讗 诪转讜拽诪讗 诇讗 讻专''诪 讜诇讗 讻专讘讬 讬讛讜讚讛 讜专讬讘''谉 驻讬' 讚诇砖诪讜讗诇 讛讻讬 驻讬专讜砖讗 讚讘专讬讬转讗 讘讚''讗 讘住转诐 驻讬' 砖诇讗 讗诪专 注''诪 讗讘诇 诪驻专砖 注''诪 砖讗讬谉 诇讱 注诇讬 讗讜谞讗讛 谞注砖讛 讻讗讜诪专 讬讜讚注 讗谞讬 砖讗讬谞讜 砖讜讛 讻讜' 讜讗转讬讗 讻专讘讬 讬讛讜讚讛 讗讬 谞诪讬 讬''诇 讗讜专讞讗 讚诪讬诇转讗 谞拽讟 讚讗讜转讜 砖讗诪专 注''诪 砖讗讬谉 诇讱 注诇讬 讗讜谞讗讛 专讙讬诇 诇讜诪专: 讗讬谞讬 讬讜讚注 砖讗讬谞讜 砖讜讛 讻讜' 讗注''驻 砖讗讬谞讜 讬讜讚注 讗诐 讗诪专 讗诪转 讜讗转讬讗 讗驻讬诇讜 讻专''诪 讚诇讗 讬讚注 讚拽注拽专: 诇讗 讬讞砖讘 讗转 讛专注 讘讗诪谞讛. 驻讬' 专砖''讬 砖谞讜转谉 诇讜 讗转 讛专注 讜诪讗诪讬谉 诇讜 讻砖讬诪讻专谞讜 讘讞谞讜转 讻诪讜 砖讬讜讻诇 砖讬砖诇诐 诇讜 讗转 讛讬驻讛 讘砖讜讛 讻诪讜 砖砖讜讛 注讻砖讬讜 诇诪讻专讜 诪讬讚 讜诪诪转讬谉 诇讜 诪注讜转 讛讬驻讛 注讚 砖讬诪讻讜专 讛专注 讘砖讘讬诇 砖讟讜专讞 诇讜 诇诪讻讜专 讛专注 讘讞谞讜转 讘诪注讟 诪注讟 讜讝讛讜 专讘讬转 讜拽砖讛 讚讘驻' 讗讬讝讛讜 谞砖讱 (诇拽诪谉 讚祝. 住讛.) 讛''诇 诇讗转讜讬讬 讜诇讗 讛讻讗 讜转讜 讚讘转讜住驻转讗 (驻''讙) 诪转谞讬讗 诇讙讘讬 讗讜谞讗讛 讜注讜讚 砖讻讘专 谞转谉 诇讜 砖讻专讜 诪砖诪注 砖诪拽讜讚诐 讻讘专 讛讬讛 诇讜 砖讻专讜 讜谞专讗讛 讻驻讬' 专''讞 砖拽谞讛 讬' 讚讘专讬诐 讘讬' 讚讬谞专讬诐 讛' 讛讬驻讬谉 砖讜讛 讻诇 讗讞讚 讚讬谞专 讜讞爪讬 讜讞诪砖讛 讛专注讬诐 讗讬谞谉 砖讜讬诐 讻诇 讗讞讚 讻''讗 讞爪讬 讚讬谞专 讜讝讛 讗''诇 讗谞讬 诪讗诪讬谞讱 讻诪讛 谞转转 注诇讬讛诐 讜讗转谉 诇讱 诪注讟 讬讜转专 诇讛专讜讬讞 讜诇讗 讬讞砖讘 诇讜 讛专注 讚讬谞专 讚讬谞专 讻诪讜 砖拽谞讛 讜讛讬驻讛 讚讬谞专 讜讞爪讬 讻诪讜 砖砖讜讛 砖讛专讬 诇讗 谞转谉 诇讜 注诇 讛专注 讚讬谞专 讗诇讗 讘砖讘讬诇 砖讙诐 讛讬驻讬诐 谞转谉 诇讜 讘讚讬谞专 讚讬谞专 讜讛讜讬 讗讜谞讗讛 讗诇讗 讗讜 讝讛 讜讝讛 讘讗诪谞讛 驻讬专讜砖 讗诐 讬诪讻专诐 讻讜诇诐 讬讞讚 讬讞砖讘 讻讜诇诐 讚讬谞专 讚讬谞专 讗讜 讝讛 讜讝讛 讘砖讜讬诐 讗诐 讬诪讻讜专 专注讬诐 诇讘讚诐 讬讞砖讘 讻诇 讗讞讚 讜讗讞讚 讘讞爪讬 讚讬谞专 讜讗诐 讬诪讻讜专 讬驻讬诐 诇讘讚诐 讬讞砖讘 讻诇 讗讞讚 讘讚讬谞专 讜讞爪讬 讜讙诐 讬讞砖讘 砖讻专 讻转祝 讻讜' 砖讻专 注爪诪讜 讗讬谞讜 谞讜讟诇 砖讻讘专 谞转谉 诇讜 砖讻专讜 驻讬' 讛诪讜讻专 讛专讗砖讜谉 砖拽谞讗诐 转讞诇讛 诪诪谞讜: 讗讬住专 诇讚讬谞专. 讜讗''转 讜讛讗诪专 专讘讗 (诇拽诪谉 讚祝 谞讜:) 讻诇 讚讘专 砖讘诪讚讛 讜砖讘诪谞讬谉 讜砖讘诪砖拽诇 讗驻讬' 驻讞讜转 诪讻讚讬 讗讜谞讗讛 讞讜讝专 讜讬''诇 讚讛讻讗 讘转讜专转 诪讟讘注 谞转谞讜 讜诇讗 讘转讜专转 诪砖拽诇: 砖谞讬 驻讜谞讚讬讜谞讬诐 诇讚讬谞专. 讜讛讗 讚诇讗 讗诪专 诪注讛 诇讚讬谞专 诪砖讜诐 讚专讘讬 讬讛讜讚讛 谞拽讟 驻讜谞讚讬讜谉 拽讗诪专 讗讬讛讜 砖谞讬 驻讜谞讚讬讜谞讬诐 讜讗''转 转拽砖讛 诇专讘 讚讗诪专 砖转讜转 诪拽讞 砖谞讬谞讜 讜诇讗 砖转讜转 诪注讜转 讚讛讻讗 诇专' 砖诪注讜谉 讗诐 诪讻专 住诇注 砖讜讛 讻' 诪注讜转 讘讻''讚 讛讜讬 讗讜谞讗讛 讜讛讬讬谞讜 砖讜讛 讛' 讘讜' 讚讛讜讬 诇专讘 讘讬讟讜诇 诪拽讞 讜讘讙诪' 诪讜拽讬 诪转谞讬' 讚诇注讬诇 讻专' 砖诪注讜谉 讜讗驻讬' 诇砖诪讜讗诇 讚讗诪专 砖转讜转 诪注讜转 砖谞讬谞讜 转拽砖讛 讚讘砖转讜转 诪拽讞 诪讜讚讛 讚讛讜讬 谞诪讬 讗讜谞讗讛 讜讛''拽 讘' 驻讜谞讚讬讜谞讜转 诇讚讬谞专 讛讜讬 讗讜谞讗讛 讗讘诇 讘' 驻讜谞讚讬讜谞讜转 驻讞讜转 驻专讜讟讛 讛讜讬 诪讞讬诇讛 讗注''讙 讚讗讻转讬 讛讜讬 砖转讜转 诪拽讞 讜讬''诇 讚诪讬讬专讬 砖诪讻专 诇讜 讟诇讬转 砖讜讛 讻''讚 诪注讜转 讘住诇注 讜谞转谉 诇讜 住诇注 砖讞住专 讚' 诪注讜转 讚讛讬讬谞讜 砖转讜转 诪拽讞 诪讬讛讜 诇注讬诇 驻讬' 讟注诐 讚诪''讚 砖转讜转 诪拽讞 诇驻讬 砖讛讗讜谞讗讛 讜讛讟注讜转 转诇讜讬 讘讞驻抓 砖爪专讬讱 砖讜诪讗 讜诇讗 讘诪注讜转 讜讛讻讗 讛讟注讜转 讜讛讗讜谞讗讛 讛讜讬 讘住诇注:





专讘讬谞讜 讞谞谞讗诇

讗诪专 专讘 讗谞讗 讚讗诪专讬 讗驻讬' 诇专' 讬讛讜讚讛 注讚 讻讗谉 诇讗 讗诪专 专' 讬讛讜讚讛 讗诇讗 讚讬讚注讛 砖讻讘专 讛讜讚讬注讛 注诇 诪谞转 砖讗讬谉 诇讱 注诇讬 砖讗专 讻住讜转 讜注讜谞讛 讜谞转专爪讬转 讜拽讗 诪讞诇讛 讗讘诇 讙讘讬 讗讜谞讗讛 诪讬 讛讜讚讬注讜 讚讗讬转 讘讬讛 讗讜谞讗讛 讜诪讞诇 讘讛讗 讗驻讬' 专' 讬讛讜讚讛 诪讜讚讛 讚转谞讗讬 讻讬 讛讗讬 讙讜讜谞讗 讘讟诇 讛讜讗. 讗讬 讛讻讬 讛讗 讚转谞讬讗 讛谞讜砖讗 讜讛谞讜转谉 讘讗诪讜谞讛 讜讛讗讜诪专 诇讞讘讬专讜 注诇 诪谞转 砖讗讬谉 诇讱 注诇讬 讗讜谞讗讛 讗讬谉 诇讜 注诇讬讜 讗讜谞讗讛 诇专讘 讚讗诪专 讗驻讬' 专' 讬讛讜讚讛 讻讬 讛讗讬 讙讜讜谞讗 转谞讗讜 讘讟诇 住讘讬专讗 诇讬讛 讛讗 诪谞讬. 讜驻专讬拽 专讘讗 讻讬 拽讗诪专 专讘 讘住转诐 讗讘诇 讘诪驻专砖 讻讬 讛讗讬 讚转谞讬讗 诪讜讻专 砖讗诪专 诇诇讜拽讞 讞驻抓 讝讛 砖讗谞讬 诪讜讻专 诇讱 讘拽"拽 讝讜讝 讬讜讚注 讗谞讬 讘讜 砖讗讬谞讜 砖讜讛 讗诇讗 拽' 注诇 诪谞转 砖讗讬谉 诇讱 注诇讬 讗讜谞讗讛 讜讻谉 诇讜拽讞 砖讗诪专 诇诪讜讻专 讞驻抓 讝讛 砖讗谞讬 拽讜谞讛 诪诪讱 讘拽' 讬讜讚注 砖砖讜讛 拽"拽 注诇 诪谞转 砖讗讬谉 诇讱 注诇讬 讗讜谞讗讛 讗讬谉 诇讜 注诇讬讜 讗讜谞讗讛 讗驻讬' 专讘 诪讜讚讛 讚讘诪驻专砖 讻讬 讛讗讬 讙讜讜谞讗 讗讬谉 诇讜 注诇讬讜 讗讜谞讗讛 讜讛讛讬讗 诪转谞讬转讗 讚转谞讬讗 讛谞讜砖讗 讜讛谞讜转谉 讘讗诪讜谞讛 讘诪驻专砖 讛讬讗 诇驻讬讻讱 讗讬谉 诇讜 注诇讬讜 讗讜谞讗讛 讗讘诇 讗诐 讗诪专 注诇 诪谞转 砖讗讬谉 讘讜 讗讜谞讗讛. 



讛专讬 讬砖 讘讜 讗讜谞讗讛. 讜拽讬讬诪讗 诇谉 讻专讘 讘讗讬住讜专讬 讜讗讜谞讗讛 讗讬住讜专讗 讛讬讗. 



转"专 讛谞讜砖讗 讜讛谞讜转谉 讘讗诪讜谞讛 讛专讬 讝讛 诇讗 讬讞砖讘 讗转 讛专注 讘讗诪讜谞讛 讜讛讬驻讛 讘砖讜讛 讗诇讗 讗讜 讝讛 (讗讜 讝讛) [讜讝讛] 讘讗诪讜谞讛 讗讜 讝讛 (讗讜 讝讛) [讜讝讛] 讘砖讜讛. 



讜谞讜转谉 诇讜 砖讻专 讻转祝 讜讻讜':




[讛砖讗专 讞住专 讞讘诇 注诇 讚讗讘讚讬谉].





专诪讘"谉

注"诪 砖讗讬谉 讘讜 讗讜谞讗讛 讛专讬 讬砖 讘讜 讗讜谞讗讛. 讛讜讗 讚讜诪讛 诇诪讛 砖讗诪专讜 注"诪 砖诇讗 转砖诪讟谞讜 砖讘讬注讬转, 砖讘讬注讬转 诪砖诪讟转讜, 注"诪 砖诇讗 转砖诪讟谞讜 讘砖讘讬注讬转 讗讬谉 砖讘讬注讬转 诪砖诪讟转讜 讗祝 讻砖讗讜诪专 诇讜 注"诪 砖讗讬讱 诇讱 注诇讬 讗讜谞讗讛 讛讜讗 诪转谞讛 注诪讜 砖诇讗 讬转讘注 诪诪谞讜 讗讜谞讗讛 讗讘诇 讻砖讗讜诪专 注"诪 砖讗讬谉 讘讜 讗讜谞讗讛 讻诇讜诪专 砖诇讗 讬讛讗 讘诪拽讞 讝讛 讚讬谉 讗讜谞讗讛 注诇 讻专讞讜 讬讛讬讛 讘讜 讚讬谉 讗讜谞讗讛 砖讛专讬 讛转讜专讛 讞讬讬讘转讜 讜讝讛 讘讗 诇注拽讜专 讚讘专 转讜专讛 讜诇讗 讻诇 讛讬诪谞讜 讜讛讻讬 诪讜讻讞 驻"拽 讚诪讻讜转 讘讛讚讬讗 讜讻讱 驻讬' 砖诐 专砖"讬 讝"诇, 讜诪讛 砖讻转讘 讻讗谉 讗讬谞讜 诪砖诪注 诇讬 讚诇讛讗讬 诇讬砖谞讗 讚拽讗诪专 专讘 注谞谉 砖诪讜讗诇 讚讗诪专 讚诇讗 讻专' 诪讗讬专 讚讗讬 诪砖讜诐 诪讬 讬讬诪专 讚拽讗 注拽专 讗驻讬' 注"诪 砖讗讬谉 讘讜 谞诪讬 讚讻诇 讚诇讗 诪转谞讛 诇注拽讜专 讜讚讗讬 转谞讗讜 拽讬讬诐 讜讛讬讬谞讜 讚讗诪专 讗讘讬讬 诪住转讘专讗 专讘 讻专"诪 讜砖诪讜讗诇 讻专' 讬讛讜讚讗 讜诇讗 诪讜拽讬诐 砖诪讜讗诇 讗驻讬' 诇专"诪 讻讚诪注讬拽专'. 讜讛讗 讚讗诪专 专讘讗 讻讗谉 讘住转诐 讻讗谉 讘诪驻专砖 讚诪砖诪讬注 讚诪讜拽讬 驻诇讜讙转讗 讚专讘 讜砖诪讜讗诇 讘住转诐 拽砖讬讗 诇谉 讗讬 讛讻讬 拽砖讬讗 讛讱 讘专讬转讗 诇砖诪讜讗诇 讜诪讗讬 转专讬爪讜转讬讛 讚专讘讗 诇转专讜爪讬 拽诪讬转讗 诇专讘 讜转拽砖讬 讛讱 诇砖诪讜讗诇 讗讚专讘讛 谞讬讞讗 讚讗讘讬讬 讚拽诪讬讬转讗 讚专讘 诇讗 拽砖讬讗 讚讛讗 诪谞讬 专' 讬讛讜讚讗 讛讬讗, 讜谞"诇 讚专讘讗 诇讗 讘驻诇讜讙转讗 讚讬讚讛讜 诪注讬讬诇 谞驻砖讬讛 讗诇讗 讛"拽 诇讗讘讬讬 讚拽讗诪专转 诇专' 讬讛讜讚讗 诇注讜诇诐 讗讬谉 诇讜 讗讜谞讗讛 诇讗讜 讻诇诇讗 讛讜讗 讗诇讗 讻讗谉 讘住转诐 讻讗谉 讻诪驻专砖, 讛讬诇讻讱 讗讬 专讘 讚讗诪专 讗驻讬' 诇专' 讬讛讜讚讗 讘住转诐 讛讜讗, 讗讬 专讘 讻专' 诪讗讬专, 讜砖诪讜讗诇 讻专' 讬讛讜讚讗 讘诪驻专砖 讛讬讗.
讜砖讜讘 专讗讬转讬 讘谞诪讜拽讬 讞讻诪讬 讛爪专驻转讬诐 砖讛诐 诪转专爪讬诐 讘专讬转' 讘砖专讬讬转' 诇砖诪讜讗诇 讜讛讻讬 拽转谞讬 讘讚"讗 讘砖诪讻' 诇讜 住转诐 讜诇讗 讛转谞讛 讻诇讜诐 讗讘诇 讘诪驻专砖 注"诪 砖讗讬谉 诇讱 注诇讬 讗讜谞讗讛 讗讬谉 诇讜 注诇讬讜 讗讜谞讗讛 讜诇讗讜 讚讜拽讗 讬讜讚注 讗谞讬 讜讝讛 砖讘讜砖 住讜讙讬' 砖谞驻专砖 讗谞讜 注谞讬谉 讗讞专 讘诪砖诪注讜转 讛讘专讬转' 讗诇讗 诪讛 砖讛讙诪' 诪驻专砖转 讘讜 讘驻砖讬讟讜转 讜讗诇讜 讛讬讛 讗驻砖' 诇讜诪专 讻谉 讛讬讜 讗讜诪专讬' 讘讙诪' 讜诇砖诪讜讗诇 拽砖讬讗 讛讱 讜讛讬讜 诪转专爪讬 讗诪专 诇讱 砖诪讜讗诇 诪讗讬 住转诐 讚诇讗 讗转谞讬 讜讻讜' 讜注讜讚 讘专 诪谉 讚讬谉 转谞讗 讚讘专讬转' 讛讬讻讬 转谞讗 讬讜讚注 讗谞讬 诇讬砖诪注讬' 住转诪' 讜讻"砖 讬讜讚注 讗谞讬 讜注讜讚 讚住讜讙讬讬谉 讘注诇诪' 专讘 讻专"诪 讚砖拽诇讬' 讜讟专讬' 讘讛 讘驻' 讛讻讜转' 讜讘讻讜诇讛讜 诇讬砖谞讬 诪讬转讜拽诐 专讘 讻专"诪 讜诇讬讻讗 诇诪讬诪专 讚住讜讙讬讗 讚讛转诐 讻讗讘讬讬 讚讻讬讜谉 讚拽砖讬讗 讛讛讜讗 讚专讘 讜砖拽诇讬 讜讟专讜 讘讛 讟讜讘讗 讛讜讜 诪转专爪' 诇讛 讻讚专讘讗 讜讻讚砖诪讜讗诇 谞诪讬 住讜讙讬讬谉 讘注诇诪讗 讻专' 讬讛讜讚讛 讜诇讗 讻专"诪 讚拽讗诪专 注"诪 砖诇讗 讬砖诪讟谞讜 讘砖讘讬注讬转 讜讛讛讬讗 讜讚讗讬 拽讗 注拽专' 讚讛讗 讬讚注讬 讚讗讬讻讗 砖讘讬注讬' 讜诪转谞讜 讜讗注"讙 讚诇讗 讬讚注讬 讗讬 诪驻专注 拽讜讚诐 砖讘讬注讬转 讗讬 诇讗 讗诇讗 讻诪讜 砖驻讬专砖转讬 注讬拽专:



讗讬谉 诇讜 注诇讬讜 讗讜谞讗讛. 驻专砖"讬 讝"诇 诪讻讜专 讻诪讛 砖转讜讻诇 讜转谉 诇讬 讛诪注讜转 诇讝诪谉 讜讛谞谞讬 住讜诪讱 注诇讬讱 讜谞讜转谉 诇讜 砖讻专 讟专讞讜 讻讚诇拽诪谉 讗讬谉 诇讜 注诇讬讜 讗讜谞讗讛 诇讜诪专 讬讜转专 讛讬讛 砖讜讛 讜讗诐 诪讻专讜 讘讚诪讬诐 专讘讬诐 讗讬谞讜 讬讻讜诇 诇讜诪专 诇讗 讗转谉 讗诇讗 讚诪讬讜.
讜转讬诪讛 讛讜讗 驻砖讬讟讗 讜讻讬 讬砖 讗讜谞讗讛 诇砖诇讬讞讜转 讜讻谉 诪讛 砖驻讬' 讙讘讬 诇讗 讬讞砖讘 讗转 讛专注 讘讗诪讜谞讛 讜讗转 讛讬驻讛 讘砖讬讜讬讬讜 诪砖讜诐 专讘讬转, 讜讗讬谞讜 谞讻讜谉 砖讛讬讛 诇讜 诇砖谞讜转 讘专讬转讗 讝讜 讘驻专拽 讗讬讝讛讜 谞砖讱 讜讘转讜住驻' 砖谞讜讬讛 讘注谞讬谉 讗讜谞讗讛 讗诇讗 讛讻讬 驻讬专讜砖讗 诪讬 砖谞转谉 诪注讜转 诇讞讘讬专讜 讜讗诪专 诇讜 诇讱 诇诪拽讜诐 讛讝讜诇 讜拽讞 讘讛诐 驻讬专讜转 讜讗谞讬 讗注诇讛 诇讱 讚讬谞专 诇讻讜专 讘砖讻专讱 讗讬谉 诇讜 注诇讬讜 讗讜谞讗讛 讗诐 诇拽讞诐 砖诐 讬讜转专 诪诪讛 砖砖讜讬谉 讘诪拽讜诐 讛讬讜拽专 讗讜 讗诐 诇拽讞谉 讘砖讜讬讛谉 讜讻砖讛讜讗 诪注诇讛 诇讜 讗讜转讜 讚讬谞专 讘砖讻专讜 谞诪爪讗 砖谞转讗谞讛 讗讬谉 诇讜 注诇讬讜 讗讜谞讗讛, 讜讞讬讬讘 诇讛注诇讜转 诇讜 砖讻专.
讜诪讚讘专讬 专"讞 讝"诇, 讗注"驻 砖诇讗 谞转谉 诇讜 讻诇讜诐 讗诇讗 讛讜讗 诪注爪诪讜 讛讘讬讗 住讞讜专转讜 诪爪讗讜 讞讘讬专讜 讜讗诪专 讗谞讬 诪讗诪讬谞讱 讻诪讛 谞转转 讘讜 讜谞讜转谉 诇讱 讘讜 专讬讜讞 讻讱 讜讻讱 讗讬谉 诇讜 讗讜谞讗讛 砖诇讗 住诪讱 诪砖注讛 专讗砖讜谞讛 注诇 砖讜讜讬谉 讗诇讗 注诇 讚诪讬讛 砖诇拽讞谉 讝讛, 讜讻谉 驻讬' 诇讗 讬讞砖讘 讗转 讛专注 讘讗诪讜谞讛, 砖讗诐 讗诪专 诇讜 讛专讬谞讬 诪注诇讛 诇讱 讚讬谞专 讚讬谞专 诇讻讜专 讘砖讻专讱 讜讛讜讗 诇拽讞 驻讬专讜转 讘讚讬谞专 讝讛讘 讛讻讜专, 讜讛讬讜 砖诐 讬驻讬诐 砖砖讜讬谉 讬讜转专 诪讚讬谞专 讜驻讬专讜转 讗讞专讬诐 砖讜讬谉 讗诇讗 砖讛讜讗 诇拽讞谉 讘讻诇诇 讚讬谞专 讚讬谞专 讝讛讘 讛讻讜专 诇讗 讬讗诪专 讛专讬 讛专注 诇拽讞转讬 讘讚讬谞专 讝讛讘 转谉 诇讬 讜讛讬驻讛 诇讗 讬转谉 诇讜 讘讚讬谞专 讝讛讘 砖讛专讬 诇讗 谞转谉 讚讬谞专 讝讛讘 讘讻讜专 讛驻讬专讜转 讛专注讬诐 讗诇讗 诪驻谞讬 讛讬驻讬诐 砖讘讛诐 讜讗注"驻 砖诇拽讞谉 讻讜专 讘讚讬谞专 讝讛讘 讘讻诇诇, 讻讱 驻专"讞 讝"诇:





专砖讘"讗

注诇 诪谞转 砖讗讬谉 讘讜 讗讜谞讗讛 讬砖 讘讜 讗讜谞讗讛. 驻讬专砖 专砖"讬 讝"诇 诇驻讬 砖讗讬谉 讘诇砖讜谉 讛讝讛 诇砖讜谉 诪讞讬诇转 讗讜谞讗讛 讗诇讗 讗讚专讘讛 诇砖讜谉 转讘讬注转 讗讜谞讗讛, 讚注诇 诪谞转 砖讗讬谉 讘讜 讗讜谞讗讛 拽讗诪专, 讜讛专讬 讬砖 讘讜 讗讜谞讗讛, 讜诪拽讞 讟注讜转 谞诪讬 讛讜讬, 讜讗诐 专爪讛 诇讞讝讜专 讞讜讝专 诇讙诪专讬. 讜讗讬谞讜 诪讞讜讜专, 讗诇讗 讟注诪讗 讚讗讜诪专 注诇 诪谞转 砖讗讬谉 讘讜 讗讜谞讗讛, 讻诪转谞讛 砖诇讗 讬讛讗 讚讬谉 讗讜谞讗讛, 讜讛转讜专讛 讗诪专讛 砖讬砖 讗讜谞讗讛, 讜诪转谞讛 注诇 诪讛 砖讻转讜讘 讘转讜专讛 讛讜讗, 讗讘诇 讘讗讜诪专 砖讗讬谉 诇讱 注诇讬 讗讜谞讗讛, 讻诪转谞讛 砖诇讗 讬转讘注 讛讜讗 诪诪谞讜 讗讜谞讗讛 讗注"驻 砖讬砖谞讛, 讜讛讜讛 诇讬讛 讻注诇 诪谞转 砖诇讗 转砖诪讬讟谞讜 砖讘讬注讬转 砖讛砖讘讬注讬转 诪砖诪讟转讛, 讜注诇 诪谞转 砖诇讗 转砖诪讬讟谞讜 讘砖讘讬注讬转 讗讬谉 讛砖讘讬注讬转 诪砖诪讟转讛, 讜注诇讛 拽讗 诪讬讬转讬 诇讛 讘诪讻讜转 (讙, 讘). 讜讗祝 专砖"讬 讝"诇 讻谉 驻讬专砖 砖诐.
讜讻转讘 讛专诪讘"谉 讝"诇, 讚诇讛讗讬 诇讬砖谞讗 讚拽讗诪专 专讘 注谞谉, 砖诪讜讗诇 讚讗诪专 讻专' 讬讛讜讚讛, 讚讗讬 诪砖讜诐 诪讬 讬讬诪专 讚拽讗 注拽专, 讗驻讬诇讜 讘注诇 诪谞转 砖讗讬谉 讘讜 谞诪讬, 讚诇讗 诪转谞讛 诇注拽讜专 讜讚讗讬 转谞讗讜 拽讬讬诐, 讜讛讬讬谞讜 谞诪讬 [讚讗诪专] 讗讘讬讬 诪讞讜讜专转讗 专讘 讻专' 诪讗讬专 讜砖诪讜讗诇 讚讗诪专 讻专' 讬讛讜讚讛, 讜诇讗 讗诪专 砖诪讜讗诇 讻讻讜诇讬 注诇诪讗 讜讻讚讗诪专讜 诪注讬拽专讗.



专讘讗 讗诪专 讻讗谉 讘住转诐 讻讗谉 讘诪驻专砖. 讜讻谉 讛诇讻讛. 讜讗注"讙 讚专讘 讜砖诪讜讗诇 讛诇讻讛 讻砖诪讜讗诇 讘讚讬谞讬, 讬砖 诪讬 砖讗讜诪专 讚讛讗 讗讬住讜专讗 讛讜讗, 讚注讬拽专 诪讞诇讜拽转谉 讘讗讜谞讗讛 讛讬讗, 讜讛诇讻讛 讻专讘 讘讗住讜专讬. 讜讻谉 讻转讘 讛专讗"讚 (讘砖"诪 鈥� 讛专"讗 讗讘"讚) 讝"诇. 讜讗诐 讗讬转讗 诇讛讗, 讘讛讗 讗驻专讬拽讗 诇讛 诪讗讬 讚诪拽砖讜 专讘讜讜转讗, 诪讗讬 讚讜讞拽讬讛 讚专讘讗 讚诪砖诪注 讚诪讜拽讬 驻诇讜讙转讬讬讛讜 讚专讘 讜砖诪讜讗诇 讘住转诐 诇驻专讜拽讬 拽诪讬讬转讗 诇专讘 讜转拽砖讬 讛讱 诇砖诪讜讗诇, 讗讚专讘讛 谞讬讞讗 讟驻讬 讚讗讘讬讬 讚拽诪讬讬转讗 诇专讘 诇讗 拽砖讬讗 讚讛讗 诪谞讬 专' 讬讛讜讚讛 讛讬讗. 讜讗诇讜 诇讚讘专讬 讛专讗讘"讚 讝"诇, 谞讬讞讗 诇讬讛 讟驻讬 诇讗讜拽讜诪讬 专讘 讻专' 讬讛讜讚讛 讚讛诇讻讛 讻讜转讬讛. 讗讘诇 讛专诪讘"谉 讝"诇 转讬专抓, 讚专讘讗 诇讗讜 讘驻诇讜讙转讗 讚讬讚讛讜 诪注讬讬诇 谞驻砖讬讛, 讗诇讗 讛讻讬 拽讗诪专 诇讬讛 诇讗讘讬讬, 讚拽讗诪专转 诇专' 讬讛讜讚讛 诇注讜诇诐 讗讬谉 诇讜 讗讜谞讗讛, 诇讗讜 讻诇诇讗 讛讜讗 讗诇讗 讻讗谉 讘住转诐 讻讗谉 讘诪驻专砖, 讜讛讬诇讻讱 讗讬 专讘 讚讗诪专 讗驻讬诇讜 诇专' 讬讛讜讚讛 驻诇讜讙转讬讬讛讜 讘住转诐 讛讬讗, 讜讗讬 砖诪讜讗诇 讚讗诪专 讻专' 讬讛讜讚讛 讘诪驻专砖 讛讬讗. 讜讗诇诪诇讗 砖讘讻诇 诪拽讜诐 谞拽讬讟 诇讬讛 专讘 讻专' 诪讗讬专 讜砖诪讜讗诇 讻专' 讬讛讜讚讛, 讘驻专拽 讛讻讜转讘 (讻转讜讘讜转 驻讚, 讗). 讜讙讘讬 砖诇讗 转砖诪讟谞讜讘砖讘讬注讬转 (诪讻讜转 讙, 讘), 讛讬讬转讬 讗讜诪专 讚注诇 讻专讞讬谉 驻诇讜讙转讬讬讛讜 讘住转诐 讛讬讗, 讜专讘 讚讗诪专 讗驻讬诇讜 诇专' 讬讛讜讚讛, 诪砖讜诐 讚注诇 诪谞转 砖讗讬谉 诇讱 注诇讬 讗讜谞讗讛 拽讗诪专讬, 讜讗讬 讘诪驻专砖, 讗诪讜专讗讬 诇讗 住转诪讬 诇讬砖谞讬讬讛讜 讜讛讜讛 诇讛讜 诇驻专讜砖讬, 讬讜讚注 讗谞讬 砖讬砖 讘讜 讗讜谞讗讛 注诇 诪谞转 砖讗讬谉 诇讱 [注诇讬] 讗讜谞讗讛. 讗诇讗 砖讚讘专讬 讛专诪讘"谉 讝"诇 谞专讗讬谉 注讬拽专, 讚诪砖讜诐 讚住讜讙讬讬谉 讘注诇诪讗 专讘 讻专' 诪讗讬专 讜砖诪讜讗诇 讻专' 讬讛讜讚讛, 讜诇讗讜 讗讬住讜专讗 讛讜讗 讗诇讗 诪诪讜谞讗, 讚讗讬谉 诇讱 注诇讬 拽讗诪专.



讛谞讜砖讗 讜谞讜转谉 讘讗诪谞讛 讗讬谉 诇讜 注诇讬讜 讗讜谞讗讛. 驻讬专砖 专砖"讬 诪讻讜专 诪讛 砖转讜讻诇 讜转谉 诇讬 讛诪注讜转 诇讝诪谉 驻诇讜谞讬 讜讗谞讬 住讜诪讱 注诇讬讱, 讜谞讜转谉 诇讜 砖讻专 讟专讞讜 讻讚诇拽诪谉, 讗讬谉 诇讜 注诇讬讜 讗讜谞讗讛 诇讜诪专 讬讜转专 讛讬讛 砖讜讛, 讜讗诐 诪讻专讜 讘讚诪讬诐 专讘讬诐 讗讬谉 讬讻讜诇 诇讜诪专 诇讗 讗转谉 讗诇讗 讚诪讬讜. 讜讗讬谞讜 诪讞讜讜专, 讚驻砖讬讟讗 讚讗讬谉 讘砖诇讬讞讜转 讗讜谞讗讛, 讜讝讛 砖诪讻专 讞驻爪讜 砖诇 讞讘专讜 讘讚诪讬诐 专讘讬诐, 讛讬讗讱 讬讗诪专 诇讗 讗转谉 讗诇讗 讚诪讬讜. 讜讻谉 诪讛 砖驻讬专砖 讘住诪讜讱 诇讗 讬讞砖讘 讗转 讛专注讛 讘讗诪谞讛 讜讗转 讛讬驻讛 讘砖讜讬讛, 诪砖讜诐 专讘讬转, 讗讬谞讜 诪讞讜讜专, 讚讗诐 讻谉 诪讗讬 砖谞讬讛 讛讻讗, 讘驻专拽 讗讬讝讛讜 谞砖讱 讛讜讛 诇讬讛 诇诪转谞讬, 讜注讜讚 讚讘转讜住驻转讗 (驻"讙 讛讬"讘) 砖谞讜讬讬讛 讘注谞讬谉 讗讜谞讗讛. 讜谞专讗讬谉 讚讘专讬 专"讞 讝"诇, 砖驻讬专砖 讘诪讘讬讗 住讞讜专讛 诪诪拽讜诐 讛讝讜诇, 讜讗诪专 诇讜 讞讘讬专讜 讗谞讬 诪讗诪讬谞讱 讻诪讛 谞转转 讘讜 讜讗转谉 诇讱 专讬讜讞 讻讱 讜讻讱, 讗讬谉 诇讜 讗讜谞讗讛, 砖诇讗 住诪讱 诪砖注讛 专讗砖讜谞讛 注诇 砖讜讜讬讜 讗诇讗 注诇 讚诪讬诐 砖诇拽讞讜 讝讛. 讜讻谉 驻讬专砖 诇讗 讬讞砖讘 讗转 讛专注讛 讘讗诪谞讛, 砖讗诐 讗诪专 诇讜 讛专讬谞讬 诪注诇讛 诇讱 讚讬谞专 诇讻讜专 讘砖讻专讱, 讜讛讜讗 诇拽讞 驻讬专讜转 讘讚讬谞专 讝讛讘 诇讻讜专, 讜讛讬讜 砖诐 讬驻讬诐 砖砖讜讬诐 讬讜转专 诪讚讬谞专 讜驻讬专讜转 讗讞专讬诐 砖讜讬诐 驻讞讜转, 讗诇讗 诇拽讞讜 讘讻诇诇 讚讬谞专 讚讬谞专 讝讛讘 讛讻讜专, 诇讗 讬讗诪专 讛专讬 讛专注 诇拽讞转讬 讘讚讬谞专 讝讛讘 转谉 诇讬, 讜讛讬驻讛 诇讗 讬转谉 诇讜 讘讚讬谞专 讝讛讘, 砖讛专讬 诇讗 谞转谉 讚讬谞专 讝讛讘 讘讻讜专 讛驻讬专讜转 讛专注讬诐 讗诇讗 诪驻谞讬 讛讬驻讬诐 砖讘讛诐, 讜讗注"驻 砖诇拽讞谉 讻讜专 讻讜专 讘讚讬谞专 讝讛讘 讘讻诇诇.





讛诪讗讬专讬

讛谞讜砖讗 讜谞讜转谉 讘讗诪讜谞讛 讜讛讜讗 砖讗诪专 诇讞讘专讜 讞驻抓 讝讛 转讚注 砖讘讻讱 诇拽讞转讬讜 讜讗谞讬 专讜爪讛 诇讛砖转讻专 讘讜 讻讱 讜讻讱 讗驻讬诇讜 讗诪专 诇拽讞转讬讜 讘住诇注 讜专讜爪讛 讗谞讬 诇讛砖转讻专 讘讜 讘砖转讬诐 讗讬谉 诇讜 注诇讬讜 讗讜谞讗讛 讜诪"诪 诪转拽谞转 讞讻诪讬诐 讜诪转讜专转 讗讬住讜专 讘讚讘专讬诐 砖讬砖 讘讛诐 讞讬讬 谞驻砖 砖诇讗 诇讛砖转讻专 讘讜 讬转专 诪砖转讜转 讗诇讗 砖讗诐 谞砖转讻专 讛专讘讛 讗讬谞讜 讘讚讬谉 讗讜谞讗讛 讜讛谞讜砖讗 讜谞讜转谉 讘讗诪讜谞讛 砖讛讝讻专谞讜 讗诐 诇拽讞 讛专讘讛 讚讘专讬诐 砖讘诪讬谉 讗讞讚 讻讗讞讚 讜诇拽讞诐 讘注专讱 讗讞讚 讛谉 专注讛 讛谉 讬驻讛 讗诇 讬诪讻讜专 讗转 讛专注 讘讗诪讜谞讛 讜砖讬讗诪专 注诇 讻诇 驻谞讬诐 讻讱 讗谞讬 专讜爪讛 诇讛砖转讻专 讘讜 讜讗讞"讻 讬诪讻讜专 讗转 讛讬驻讛 讘砖讜讜讬讬讛 讗诇讗 讗讜 讝讛 讜讝讛 讘讗诪讜谞讛 讗讜 讝讛 讜讝讛 讘砖讜讜讬讜 讜讬砖 诇讜 诇讞砖讜讘 讘讚诪讬 讛诪拽讞 讛讛讜爪讗讜转 砖谞注砖讜 讘讜 讻讙讜谉 砖讻专 讻转祝 砖讻专 讞诪专 讜砖讻专 驻讜谞讚拽 讜讛讜讗 讛讚讬谉 诇砖讗专 讛讜爪讗讜转 讻诇 住讞讜专讛 诇驻讬 诪讛 砖讛讬讗 讜讗祝 砖讻专 注爪诪讜 砖谞转讘讟诇 诇诪讻讬专转 讛住讞讜专讛 诪讞砖讘 讗讜转讛 讜诪"诪 讗诐 谞讛讙讜 讘住讞讜专讛 讝讜 诇讬讟讜诇 讛诪讜讻专 砖讻专讛 诪转讜讻讛 注诇 讚专讱 砖讛讬讛 诪谞讛讙诐 讘诪讜讻专 讘讙讚 驻砖转谉 砖讛讬讛 拽爪讜讘 诇讬讟讜诇 讛诪讜讻专 讗专讘注讛 诇诪讗讛 讘砖讻专 讟讜专讞 诪讻讬专转讜 讗讬谞讜 诪讞砖讘 诇砖讻专 注爪诪讜 讗诇讗 讗讜转讜 砖讻专 诇讘讚 讜讗注"驻 砖讗驻砖专 砖讬专讜讬讞 注讜讚 讘诪诇讗讻讛 讗讞专转:



讝讛 砖讗诪专谞讜 讘谞讜砖讗 讜谞讜转谉 讘讗诪讜谞讛 砖诇讗 讬诪讻讜专 讗转 讛专注讛 讘讗诪讜谞讛 讜讛讬驻讛 讘砖讜讜讬讬讛 砖驻讬专砖谞讜讛 诇注谞讬谉 讗讬住讜专 讬砖 诪驻专砖讬诐 讗讜转讛 诇注谞讬谉 讛讚讬谉 讜讻讙讜谉 砖诇拽讞 诪讗讛 讞转讻讜转 讘讙讚 讘砖讬注讜专 讗讞讚 讜诪讻专 注砖专讛 诪讛诐 讜讗讜诪专 诇诇讜拽讞 讗谞讬 诇拽讞转讬诐 讘注砖专讛 注砖专讛 讜讗谞讬 诪讜讻专诐 讘讗讞讚 注砖专 讜谞转专爪讛 诇讜 讛诇讜拽讞 讘讻讱 讜驻专注 诪注讜转讬讜 讜讻砖讘讗 诇讬讟讜诇 讗转 讘讙讚讬讜 讛诇讛 讘讜专专 诇讜 讛专注讜转 讜讗讜诪专 诇讜 砖诇讗 诪讻专 讘讗诪讜谞讛 讗诇讗 讛专注讜转 讗讘诇 讛讬驻讜转 讗讬谉 专爪讜谞讜 诇诪讻专诐 讗诇讗 讘砖讜讜讬讬诐 讜讗诪专讜 讘讻讗谉 砖讗讬谉 讛讚讬谉 讻谉 讜讛诇讛 诪讻专讬讞讜 诇拽讘诇 诪讬 砖驻专注 讗讜 砖讬诪讻讜专 诇讜 讻诇谉 讘讗诪讜谞讛 讗讜 讻诇谉 讘砖讜讜讬讬谉:



讝讛 砖讗谞讜 拽讜专讬谉 诇注谞讬谉 讝讛 砖讛讝讻专谞讜 谞讜砖讗 讜谞讜转谉 讘讗诪讜谞讛 讛讜讗 诪驻谞讬 砖讛诇讛 诪讗诪讬谞讜 讘诪讛 砖讗讜诪专 砖讻讱 讜讻讱 诇拽讞讜 讜诪"诪 讙讚讜诇讬 讛专讘谞讬诐 驻讬专砖讜讛 讘讚专讻讬诐 讗讞专讬诐 讻诪讜 砖讻转讜讘 讘驻讬专讜砖讬讛诐 讜讗讬谉 讚讘专讬讛诐 谞专讗讬谉 讻诇诇:



讬砖 诪讬 砖讗讜诪专 诪讻讞 住讜讙讬讗 讝讜 讘专讗讜讘谉 砖诇讗 讛讬讛 讬讜讚注 砖讛讬讛 砖诪注讜谉 讞讬讬讘 诇讜 讻诇讜诐 讜讘讗 砖诪注讜谉 讗爪诇讜 讜讗诪专 诇讜 讛专讬谞讬 讞讬讬讘 诇讱 讜讛讬诇讱 住诇注 讝讜 注诇 诪谞转 砖转诪讞讜诇 诇讬 讻诇 讞讜讘 砖讬砖 诇讱 注诇讬 讜讗驻讬诇讜 讬讝讚诪谞讜 诇讱 注讚讬诐 讜专讗讜讘谉 讝讛 谞砖诪注 诇讜 讜诪讞诇 讜讗讞"讻 谞讝讚诪谞讜 诇讜 注讚讬讜 砖讗讬谉 诪讞讬诇转讜 诪讞讬诇讛 讜讻诪讜 砖讗诪专讜 讘讻讗谉 诪讬 讬讚注 讚诪讞讬诇 讜诪"诪 讗诐 讗诪专 诇讜 讬讜讚注 讗谞讬 砖讬砖 诇讱 注讚讬诐 讗注驻"讻 拽讘诇 住诇注 讝讛 讜诪讞讜诇 讛专讬 讝讛 诪讞讜诇 讜讗讬谉 讛讚讘专讬诐 谞专讗讬谉 诇讬 砖讘讗讜谞讗讛 讛专讬 讛讜讗 专讜讗讛 讜住讜讘专 砖讗讬谉 砖诐 讗讜谞讗讛 讗讘诇 讝讛 讗讬谉 讻讗谉 讗讜诪讚谉 讛讚注转 砖诇讗 讬讛讗 讞讬讬讘 诇讜 讗讚专讘讛 专讗讜讬 诇讜 讬讚讜谉 讘注爪诪讜 诪驻谞讬 诪讛 讝讛 诪讞讝专 讗讞专 诪讞讬诇转讜 讜讗讞专 砖讻谉 讜讚讗讬 诪讞诇 讜讻谉 讬专讗讛 讘住谞讛讚专讬谉 诪住讜讙讬转 谞讗诪谉 注诇讬 讗讘讗 砖讗诪专讜 讘诪讞讜诇 诇讱 砖讗讬谉 讬讻讜诇 诇讞讝讜专 讜讗注"驻 砖讗讬谞讜 讬讜讚注 讻诪讜 砖讬转讘讗专 讘诪拽讜诪讜:



讛诪砖谞讛 讛专讘讬注讬转 讜讛讻讜谞讛 讘讛 讻讻讜谞转 砖转讬 讛诪砖谞讬讜转 砖诇驻谞讬讛 讜讛讜讗 砖讗讞专 砖讘讬讗专 砖讬注讜专 讛讗讜谞讗讛 讜砖讬注讜专 讞讝专转讛 讘讙讜祝 讛诪拽讞 讞讝专 讜讘讬讗专 讗转 讚讬谞讛 讘讙讜祝 讛诪讟讘注 讛谉 砖拽谞讛 讘诪讟讘注 讝讛 住讞讜专讛 讛谉 砖讛讞诇讬祝 诪讟讘注 讘诪讟讘注 讜诇讗 砖讬讛讗 讘诪讟讘注 讟注讜转 讻讙讜谉 砖讛讜讗 诪讝讜讬讬祝 讘住讬讙讬诐 讗讜 讻讬讜爪讗 讘讜 讗讜 砖驻专注讜 讘诪讟讘注 砖讗讬谞讜 讬讜爪讗 砖讻诇 讻讬讜爪讗 讘讝讛 讗祝 讘讻诇 砖讛讜讗 讞讜讝专 讜谞讜转谉 诇讜 诪讟讘注 讛讬讜爪讗 讜砖讗讬谞讜 诪讝讜讬讬祝 讗诇讗 砖讗祝 讛诪讟讘注 讛讬讜爪讗 讛讜诇讱 讜驻讜讞转 转诪讬讚 讜爪讜专转讜 诪转讞诇转 诇讛诪讞拽 诪注讟 诪注讟 讜讗注"驻 砖讬讜爪讗 注诇 讬讚讬 讛讚讞拽 讜注诇 讝讛 讗诪专 注讚 讻诪讛 转讞住专 讛住诇注 讜诇讗 讬讛讬讛 讘讛 讗讜谞讗讛 专' 诪讗讬专 讗讜诪专 讗专讘注 讗讬住专讜转 讗讬住专 诇讚讬谞专 专' 讬讛讜讚讛 讗讜诪专 讗专讘注讛 驻讜谞讚讬讜谞讬谉 驻讜谞讚讬讜谉 诇讚讬谞专 专' 砖诪注讜谉 讗讜诪专 砖诪谞讛 驻讜谞讚讬讜谞讬谉 诪砖谞讬 驻讜谞讚讬讜谉 诇讚讬谞专 注讚 诪转讬 诪讜转专 诇讛讞讝讬专 讘讻专讻讬谉 注讚 砖讬专讗讛 诇砖诇讞谞讬 讘讻驻专讬诐 注讚 注专讘讬 砖讘转讜转 讗诐 讛讬讛 诪讻讬专讛 讗驻讬诇讜 讗讞专 砖谞讬诐 注砖专 讞讚砖 诪拽讘诇讛 讛讬诪谞讜 讜讗讬谉 诇讜 注诇讬讜 讗诇讗 转专注讜诪转 讜谞讜转谞讛 讘诪注砖专 砖谞讬 讜讗讬谞讜 讞讜砖砖 诪驻谞讬 砖讗讬谞讛 讗诇讗 谞驻砖 专注讛 讗诪专 讛专"诐 讻讘专 讘讬讗专谞讜 驻注诪讬诐 专讘讜转 砖讛住诇注 讗专讘注讛 讚讬谞专讬谉 讜砖砖讛 诪注讛 讻住祝 讚讬谞专 讜诪注讛 砖谞讬 驻讜谞讚讬讜谞讬谉 讜驻讜谞讚讬讜谉 砖谞讬 讗讬住专讬谉 讜讛诇讻讛 讻专' 砖诪注讜谉 讗讬谉 讻诇 讘谞讬 讗讚诐 诪讻讬专讬谉 讛讚讬讬谞讬谉 讜诇驻讬讻讱 谞转谞讜 诇讜 讝诪谉 讻讚讬 砖讬专讗讛 诇砖诇讞谞讬 讘讻驻专讬诐 注讚 注专讘讬 砖讘转讜转 注讚 砖讬讻谞住 诇讻专讱 讜讬专讗讛讜 诇诪讻讬专讬诐 讜诪讛 砖讗诪专 讗诐 讛讬讛 诪讻讬专讛 诪拽讘诇讛 讛讬诪谞讜 讗驻讬诇讜 诇讗讞专 砖谞讬诐 注砖专 讞讚砖 讝讛讜 讘诪讚转 讞住讬讚讜转 讜讗诐 诇讗 专爪讛 诇拽讘诇讛 讗讬谉 诇讜 注诇讬讜 讗诇讗 转专注讜诪转 砖讗讬谞讛 讗诇讗 谞驻砖 专注讛 讜讝讛 讛讚讬谉 讛讜讗 专讗讜讬 讘诪拽讜诪讜转 砖诇讜拽讞讬谉 砖诐 讛诪注讜转 讘诇讗 诪砖拽诇 讜讗讬谞诐 诪拽驻讬讚讬谉 讘讞住专讜谞诐 讜讛谞诪谞注 诪诇拽讘诇 讗讜转诐 讛诐 诪注讟 讜注诇 讚专讱 讛讻讬诇讜转 讗讘诇 讛诪拽讜诪讜转 砖诪拽驻讬讚讬谉 讘讞住专讜谞诐 讜讗驻讬诇讜 驻讞讜转 讘诪砖拽诇 砖注讜专讛 专讗讜讬 诇讛砖诇讬诐 诇讜 诪砖拽诇 讘诇讗 住驻拽 讜讛专讗讬讛 注诇 讝讛 诪讛 砖讗诪专 砖讗讬谞讛 讗诇讗 谞驻砖 专注讛:



讗诪专 讛诪讗讬专讬 注讚 讻诪讛 转讛讗 讛住诇注 讞住专讛 砖注讚 砖讬注讜专 讝讛 诇讗 讬讛讗 讘讛 讗讜谞讗讛 讗诇讗 砖讬讛讗 讘讚讬谉 诪讞讬诇讛 专' 诪讗讬专 讗讜诪专 讗专讘注讛 讗讬住专讜转 诇住诇注 砖讛讜讗 讗讬住专 诇讚讬谞专 讜讛讜讗 讗讞讚 诪讻"讚 砖讛专讬 讻"讚 讗讬住专讬谉 讘讚讬谞专 讻诪讜 砖讘讬讗专谞讜 讜注讚 讻讗谉 讜诇讗 注讚 讘讻诇诇 讛专讬 讛讬讗 诪讞讬诇讛 讜注讚 注爪诪讜 讜讛讜讗 讗讬住专 诇讚讬谞专 讛专讬 讛讜讗 讗讜谞讗讛 讜讬转专 诪讗讞讚 诪讻"讚 讘讟讜诇 诪拽讞 讜谞诪爪讗转 讗讜谞讗讛 讘诪拽讞 砖转讜转 讜讘诪讟讘注 讗讞讚 诪讻"讚 专' 讬讛讜讚讛 讗讜诪专 讗专讘注讛 驻讜谞讚讬讜谞讜转 诇住诇注 砖讛讜讗 驻讜谞讚讬讜谉 诇讚讬谞专 讻诪讜 砖讗诪专讜 砖砖 诪注讛 讻住祝 讚讬谞专 诪注讛 砖谞讬 驻讜谞讚讬讜谞讬谉 驻讜谞讚讬讜谉 砖谞讬 讗讬住专讬谉 讜讛讜讗 讞诇拽 讗讞讚 诪砖谞讬诐 注砖专 讜讗祝 讘讝讜 诇讗 注讚 讘讻诇诇 讗诇讗 讻诇 砖讘驻讞讜转 诪讞诇拽 诇砖谞讬诐 注砖专 谞诪讞诇 讜讛讜讗 注爪诪讜 讗讜谞讗讛 讬转专 讛讬诪谞讜 讘讟讜诇 诪拽讞 讜砖讗诇讜 讘讙诪专讗 诇讚讘专讬讛诐 诪讛 谞砖转谞讛 砖讬注讜专诐 诪砖讬注讜专 讛诪拽讞 讜驻专砖讜 砖讛诪拽讞 专讘讜 讘讘讙讚讬诐 讜讘诪讬谞讬 诪诇讘讜砖 讜讛讗讜谞讗讛 讘专讜讘 讛讜讗 诇诇讜拽讞 讜诪转讜讱 砖讗讚诐 讛讜诪讛 诇讛转讻讘讚 讘诪诇讘讜砖讬讜 讗讬谞讜 拽驻讬讚 注诇 讻诇 讬讜拽专 砖讘驻讞讜转 诪砖转讜转 讗讘诇 讛诪讟讘注 砖讗讬谉 讛转讙专 诪讜爪讬讗讛 讗诇讗 诇诪讝讜谞讜转讬讜 讜讗讬谉 讗讚诐 讛讜诪讛 注诇 讛诪讝讜谞讜转 讻讘诪诇讘讜砖 讜讻诪讜 砖讗讜诪专讬诐 讘诪砖诇 讛讚讬讜讟 注砖讬拽 诇讙讘讬讱 讜砖讜讬 诇讻专住讬讱 讻诇讜诪专 砖转讜讜转专 讘诪诇讘讜砖讬讱 讜砖转爪诪爪诐 讘诪讝讜谞讜转讬讱 讗讬谉 讗讚诐 诪讜讞诇 讘讜 诪谉 讛住转诐 讗诇讗 注讚 讗讞讚 诪讻"讚 诇专' 诪讗讬专 讜注讚 讗讞讚 诪讬"讘 诇专' 讬讛讜讚讛 讜诪"诪 专' 砖诪注讜谉 讛讜诇讱 讘讜 讗讞专 砖转讜转 讻砖讗专 住讞讜专讜转 讜讛讜讗 砖讗诪专 砖诪谞讛 驻讜谞讚讬讜谞讜转 诇住诇注 砖讛诐 砖谞讬 驻讜谞讚讬讜谞讜转 诇讚讬谞专 讜讻谉 讛诇讻讛:



讜注讚 诪转讬 诪讜转专 诇讛讞讝讬专 砖讛专讬 诪讟讘注 讛讚讘专 诪爪讜讬 砖诇讗 诇讛讬讜转讜 谞讬讻专 诇专讜讘 讛注讜诇诐 讻砖讗专 讛住讞讜专讜转 讻讚讬 诇讬转谉 讘讛诐 砖讬注讜专 专讗讬讜转 拽专讜讘讬诐 讘讻专讻讬谉 注讚 讻讚讬 砖讬专讗讛 诇砖诇讞谞讬 讗讘诇 讘讻驻专讬诐 砖讗讬谉 砖诐 砖诇讞谞讬 讜拽专讜讘 讗讬谞讜 讘拽讬 讘讻讱 注讚 注专讘讬 砖讘转讜转 砖讛讬讜 砖诇讞谞讬诐 讗讜 转诇诪讬讚讬讛诐 讘讗讬诐 讘讻驻专讬诐 诇讛讞诇讬祝 驻专讜讟讜转 讜诪讟讘注讜转 诇爪讜专讱 讛讜爪讗转 砖讘转 讗讜 讘谞讬 讛讻驻专讬诐 谞讻谞住讬诐 讘注讬讬专讜转 讜讻谉 讛诇讻讛 讜讻谉 讛讚讬谉 讘讻诇 砖讗讬谉 讬讻讜诇 诇讬讚注 注讚 讝诪谉 诪专讜讘讛 砖谞讜转谞讬谉 诇讜 砖讬注讜专 讛专讗讜讬 讻诪讜 砖讻转讘谞讜 诇诪注诇讛 讜诪讻讗谉 讻转讘讜 讙讚讜诇讬 讛诪讞讘专讬诐 砖讗诐 讛讜讗 讘诪拽讜诐 砖讗讬谉 讛砖诇讞谞讬诐 讘讗讬诐 诇砖诐 讜讗讞专 讝诪谉 诪专讜讘讛 讘讗 诇砖诐 讘拽讬 讗讜 讛诇讱 讛讜讗 诇诪拽讜诐 讗讞专 讜谞讜讚注 诇讜 砖讟注讛 讞讜讝专 讜讻谉 讘讗讘谞讬诐 讟讜讘讜转 讜诪专讙诇讬讜转 讜讻谉 讻诇 讻讬讜爪讗 讘讗诇讜 讜讻谉 讛诇讻讛:



讗诐 讛讬讛 诪讻讬专讛 专"诇 讗诐 讝讛 砖讛讜爪讬讗 诪讟讘注 讝讛 讜谞转谞讛 诇讞讘专讜 讘诪拽讞讜 诪讻讬专讛 砖讛讬讗 讛讬讗 讗祝 诇讗讞专 砖谞讬诐 注砖专 讞讚砖 专讗讜讬 诇讜 诪诪讚转 讞住讬讚讜转 诇讛讞讝讬专 诇讜 诪注讜转讬讜 砖讛专讬 诪"诪 讗驻砖专 诇讜 诇讛讜爪讬讗讛 注诇 讬讚讬 讛讚讞拽 讜讗讬谉 讻讗谉 驻住讬讚讗 讗诇讗 砖讗诐 讗讬谞讜 诪拽讘诇讛 讗讬谉 诇讛诇讛 注诇讬讜 讗诇讗 转专注讜诪转 讛讜讗讬诇 讜诇讗 讛讞讝讬专讛 讘讝诪谞讛 讜讻谉 驻讬专砖讜 讘讙诪专讗 讜讻谉 讛诇讻讛:



讜谞讜转谞讛 诇诪注砖专 砖谞讬 讜讗讬谞讜 讞讜砖砖 讻诇讜诪专 诪讟讘注 讝讛 讛讜讗讬诇 讜讬讜爪讗 注诇 讬讚讬 讛讚讞拽 诪讞诇诇讬谉 注诇讬讛 诪注砖专 砖谞讬 讜讗讬谉 讚谞讬谉 讗讜转讜 讻讗住讬诪讜谉 讗讜 讻诪讟讘注 砖谞驻讞转讛 爪讜专转讛 诪讻诇 讜讻诇 砖诪讗讞专 砖讬讜爪讗讛 注诇 讬讚讬 讛讚讞拽 讗讬谉 谞诪谞注 诪诇拽讘诇讛 讗诇讗 诪讬 砖讛讜讗 驻讞讜转 讜讻讬诇讬 讜砖拽讬专讜转 诇讘讜 讗讬谞谉 讛讜诪讜转 讗诇讗 诇讙谞讬讝转 讛诪讟讘注 讜诪"诪 驻讬专砖讜 讘讙诪专讗 讚讜拽讗 讘砖讜讜讬讛 讗讘诇 砖讬讞诇诇 注诇讬讜 讘诪讟讘注 讬驻讛 诇讗 砖讗讬谉 诪拽讬诇讬谉 讘讜 诪砖谞讬 爪讚讚讬谉 砖诇讗 诇讚讜谞讜 讻讗住讬诪讜谉 讜诇讚讜谞讜 讻诪讟讘注 讬驻讛 讜讙讚讜诇讬 讛诪讞讘专讬诐 驻住拽讜 讘讛 讻住诇注 讬驻讛 讜诪"诪 驻讞转讛 讻讬转专 诪砖转讜转 讗讬谉 诪讞诇诇讬谉 注诇讬讛:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





砖讬讟讛 诪拽讜讘爪转

讗诪专 专讘 注谞谉 诇讚讬讚讬 诪驻专砖讗 诇讬 诪讬谞讬讛 讚诪专 砖诪讜讗诇 注诇 诪谞转 砖讗讬谉 讘讜 讗讜谞讗讛. 驻讬专砖 专砖"讬 讚注诇 诪谞转 砖讗讬谉 讘讜 讗讜谞讗讛 拽讗诪专 讜讻讜'. 讜诇讗 谞专讗讛 讚讗诐 讻谉 诪讗讬 专讘讜转讗 讗转讗 专讘 注谞谉 诇讗砖诪讜注讬谞谉. 讜注讜讚 讚讗诐 讻谉 讻诇 砖驻讬专砖 讜讗诪专 砖诇讗 讬讛讗 讘讜 讚讬谉 讗讜谞讗讛 转谞讗讜 拽讬讬诐 诇砖诪讜讗诇 讜讛讗 诇讬转讗 讚讚讜拽讗 讘讗讜诪专 注诇 诪谞转 砖讗讬谉 诇讱 注诇讬 讻诇讬砖谞讗 讚砖诪讜讗诇 讜诇讬砖谞讗 讚讘专讬讬转讗 讚驻诇讬讙讬 讘讛 专讘讬 诪讗讬专 讜专讘讬 讬讛讜讚讛 讜讻讚诪讜讻讞 讘诪住讻转 诪讻讜转 讜讛谞讻讜谉 讻诪讜 砖驻讬专砖讜 讘转讜住驻讜转 讜讻讜'. 讛专讬讟讘"讗. 


讗诪专 专讘 注谞谉 诇讚讬讚讬 诪驻专砖讗 诇讬 讜讻讜'. 讻转讘 讛专诪讘"谉 讚诇讛讗讬 诇讬砖谞讗 讚专讘 注谞谉 砖诪讜讗诇 讚讗诪专 讻专讘讬 讬讛讜讚讛 讜诇讗 诪爪讬 讗诪专 讗谞讗 讚讗诪专讬 讗驻讬诇讜 诇专讘讬 诪讗讬专 讚讗讬 讟注诪讬讛 讚砖诪讜讗诇 诪砖讜诐 诪讬 讬讬诪专 讚注拽专 讗诐 讻谉 讗驻讬诇讜 注诇 诪谞转 砖讗讬谉 讘讜 讗讜谞讗讛 诇讬诪讗 讚讗讬谉 讘讜 讗讜谞讗讛 讚诪讬 讬讬诪专 讚拽注拽专 讗诇讗 注诇 讻专讞讱 砖诪讜讗诇 讻专讘讬 讬讛讜讚讛 讜诇讗 讻专讘讬 诪讗讬专 讚讻诇 讛讬讻讗 讚拽注拽专 诇讗 砖谞讬 诇谉 讘讬谉 住驻拽 诇讜讚讗讬. 讜讛讬讬谞讜 讚讗诪专 讗讘讬讬 讘住诪讜讱 诪讞讜讜专转讗 专讘 讻专讘讬 诪讗讬专 讜砖诪讜讗诇 讻专讘讬 讬讛讜讚讛 讚谞讛讬 讚讗爪讟专讬讱 诇讬讛 诇诪讬诪专 专讘 讻专讘讬 诪讗讬专 诇驻专讜拽讬 诇拽讜砖讬讬谉 讗讻转讬 讛讜讛 诪爪讬 讗诪专 讚砖诪讜讗诇 讻讻讜诇讬 注诇诪讗 讜讻讚拽讗 住诇拽讗 讚注转讬谉 诪注讬拽专讗 讗诇讗 讚诪讛讗 讚专讘 注谞谉 讚诪驻专砖讗 诪讬谞讬讛 讚诪专 砖诪讜讗诇 讛讜讗 讚拽讗诪专 讛讻讬 讜讻讚讻转讬讘谞讗. 讛专"谉.


讛谞讜砖讗 讜讛谞讜转谉 讘讗诪谞讛. 驻讬专砖 讛拽讜谞讟专住 砖讗讜诪专 诇讞讘专讜 诪讻讜专 讘诪讛 砖转讜讻诇 讜讻讜' 讜拽砖讛 诇驻讬 讝讛 砖讗诐 拽讘诇 注诇讬讜 讛砖诇讬讞 讗讞专讬讜转 讛讞驻抓 讗诪讗讬 讬讛讗 讛专讬讜讞 砖诇 诪砖诇讞 讛讜讛 诇讬讛 拽专讜讘 诇砖讻专 讜专讞讜拽 诇讛驻住讚 讜讗驻讬诇讜 谞讜转谉 诇讜 砖讻专 讟专讞讜 讗住讜专 诪砖讜诐 专讘讬转 讻讚讗诪专讬谞谉 讘驻专拽 讛专讘讬转. 讜诪讬讛讜 讻讬讜谉 讚讬讜拽专讗 讜讝讜诇讗 注诇 讛诪砖诇讞 拽专讜讘 诇讝讛 讜诇讝讛 讛讜讗 讻讚讗讬转讗 砖诐. 讜讗诐 诇讗 拽讘诇 注诇讬讜 讗讞专讬讜转 讗讬谞讜 讗诇讗 砖诇讬讞 讘注诇诪讗 诇诪讻讜专 讜诪讬诇转讗 讚驻砖讬讟讗 讛讜讗 讚讘讬谉 专讬讜讞 讜讘讬谉 讛驻住讚 注诇 讛诪砖诇讞. 讜谞专讗讛 讜讻讜'. 讜讻讬 讛讗讬 讙讜讜谞讗 驻讬专砖 专讘讬谞讜 讞谞谞讗诇 讘讘专讬讬转讗 讚讘住诪讜讱. 转讜住驻讜转 砖讗谞抓. 诇砖讬讟转 专砖"讬 拽砖讛 讗诪讗讬 谞拽讟 讘讗诪谞讛 讜讗驻讬诇讜 讬转谉 诇讜 讛诪注讜转 诪讬讚 讻讱 讛讜讗 讛讚讬谉. 讛专讗"砖.
讜讻转讘 讛专诪讘"谉 讝"诇 讗诇讗 讛讻讬 驻讬专讜砖讜 诪讬 砖谞转谉 诪注讜转 诇讞讘专讜 讜讗诪专 诇讜 诇讱 诇诪拽讜诐 讛讝讜诇 讜拽讞 讘讛诐 驻讬专讜转 讜讗谞讬 讗注诇讛 诇讱 讚讬谞专 诇讻讜专 讘砖讻专讱 讗讬谉 诇讜 注诇讬讜 讗讜谞讗讛 讗诐 诇拽讞诐 讛讜讗 砖诐 讬讜转专 诪诪讛 砖砖讜讬诐 讘诪拽讜诐 讛讬讜拽专 讗讜 讗诐 诇拽讞诐 讘砖讜讜讬讬讛诐 讜讻砖讛讜讗 诪注诇讛 诇讜 讗讜转讜 讚讬谞专 讘砖讻专讜 谞诪爪讗 砖谞转讗谞讛 讗讬谉 诇讜 注诇讬讜 讗讜谞讗讛 讜讞讬讬讘 诇讛注诇讜转 诇讜 砖讻专. 讜诪讚讘专讬 专讘讬谞讜 讞谞谞讗诇 讝"诇 讗祝 注诇 驻讬 砖诇讗 谞转谉 讻诇讜诐 讗诇讗 讛讜讗 诪注爪诪讜 讛讘讬讗 住讞讜专转讜 讜诪爪讗讜 讞讘专讜 讜讗诪专 讗谞讬 诪讗诪讬谞讱 讻诪讛 谞转转 讘讜 讜讻讜' 讻讻转讜讘 讘转讜住驻讜转. 注"讻.
讻转讜讘 讘转讜住驻讜转 讜讛砖转讗 砖讬讬讱 砖驻讬专 讗讬谉 诇讜 注诇讬讜 讗讜谞讗讛. 驻讬专讜砖 讚讗祝 注诇 讙讘 讚谞转讗谞讛 诇讜拽讞 专讗砖讜谉 爪专讬讱 诇讬转谉 诇讜 砖谞讬 讻讗砖专 拽谞讛 讛专讗砖讜谉 砖诇讻讱 讛讬讛 讚注转讜 讻砖诪砖讻讜 讜住诪讱 注诇讬讜 讗驻讬诇讜 讗讬谞讜 砖讜讛. 转讜住驻讜转 砖讗谞抓 讜讙诇讬讜谉 转讜住驻讜转.


专讘讗 讗诪专 讻讗谉 讘住转诐 讻讗谉 讘诪驻专砖. 讜讻谉 讛诇讻讛. 讜讗祝 注诇 讙讘 讚专讘 讜砖诪讜讗诇 讛诇讻讛 讻砖诪讜讗诇 讘讚讬谞讬 讬砖 诪讬 砖讗讜诪专 讚讛讗 讗讬住讜专讗 讛讜讗 讚注讬拽专 诪讞诇讜拽转诐 讘讗讜谞讗讛 讛讬讗 讜讛诇讻讛 讻专讘 讘讗讬住讜专讬. 讜讻谉 讻转讘 讛专"讗 讗讘 讘"讚. 讜讗讬 讗讬转讗 诇讛讗 讘讛讗 讗讬驻专讬拽讗 诇讛 诪讗讬 讚诪拽砖讜 专讘讜讜转讗 诪讗讬 讚讜讞拽讬讛 讚专讘讗 讚诪砖诪注 讚诪讜拽讬 驻诇讜讙转讬讬讛讜 讚专讘 讜砖诪讜讗诇 讘住转诐 诇驻专讜拽讬 拽诪讬讬转讗 诇专讘 讜转讬拽砖讬 讛讱 诇砖诪讜讗诇 讗讚专讘讛 谞讬讞讗 讟驻讬 讚讗讘讬讬 讚拽诪讬讬转讗 诇专讘 诇讗 拽砖讬讗 讚讛讗 诪谞讬 专讘讬 讬讛讜讚讛 讛讬讗. 讜讗诇讜 诇讚讘专讬 讛专"讗 讗讘 讘"讚 谞讬讞讗 诇讬讛 讟驻讬 诇讗讜拽诪讬 专讘 讻专讘讬 讬讛讜讚讛 讚讛诇讻转讗 讻讜讜转讬讛 讗讘诇 讛专诪讘"谉 讝"诇 转讬专抓 讚专讘讗 诇讗讜 讘驻诇讜讙转讗 讚讬讚讛讜 诪注讬讬诇 谞驻砖讬讛 讗诇讗 讛讻讬 拽讗诪专 诇讬讛 诇讗讘讬讬 讚拽讗诪专转 诇专讘讬 讬讛讜讚讛 诇注讜诇诐 讗讬谉 诇讜 讗讜谞讗讛 诇讗讜 讻诇诇讗 讛讜讗 讗诇讗 讻讗谉 讘住转诐 讻讗谉 讘诪驻专砖 讜讛诇讻讱 讗讬 专讘 讚讗诪专 讗驻讬诇讜 诇专讘讬 讬讛讜讚讛 驻诇讜讙转讬讬讛讜 讘住转诐 讛讬讗 讜讗讬 砖诪讜讗诇 讚讗诪专 讻专讘讬 讬讛讜讚讛 讘诪驻专砖 讛讬讗. 讜讗诇诪诇讗 砖讘讻诇 诪拽讜诐 谞拽讬讟 诇讛 专讘 讻专讘讬 诪讗讬专 讜砖诪讜讗诇 讻专讘讬 讬讛讜讚讛 讘驻专拽 讛讻讜转讘 讜讙讘讬 砖诇讗 转砖诪讟谞讜 讘砖讘讬注讬转 讛讬讬转讬 讗讜诪专 讚注诇 讻专讞讱 驻诇讜讙转讬讬讛讜 讘住转诐 讛讬讗 讜专讘 讚讗诪专 讗驻讬诇讜 诇专讘讬 讬讛讜讚讛 诪砖讜诐 讚注诇 诪谞转 砖讗讬谉 诇讱 注诇讬 讗讜谞讗讛 拽讗诪专讬 讜讗讬 讘诪驻专砖 讗诪讜专讗讬 诇讗 住转诪讬 诇讬砖谞讬讬讛讜 讜讛讜讛 诇讛讜 诇驻专讜砖讬 讬讜讚注 讗谞讬 砖讬砖 讘讜 讗讜谞讗讛 注诇 诪谞转 砖讗讬谉 诇讱 注诇讬 讗讜谞讗讛 讗诇讗 砖讚讘专讬 讛专诪讘"谉 讝"诇 谞专讗讬谉 注讬拽专 诪砖讜诐 讚住讜讙讬讬谉 讘注诇诪讗 专讘 讻专讘讬 诪讗讬专 讜砖诪讜讗诇 讚讗诪专 讻专讘讬 讬讛讜讚讛 讜诇讗讜 讗讬住讜专讗 讛讜讗 讗诇讗 诪诪讜谞讗 讚讗讬谉 诇讱 讜诇讬 拽讗诪专 讛专砖讘"讗.
讜砖讜讘 专讗讬转讬 讘谞诪讜拽讬 讞讻诪讬 讛爪专驻转讬诐 砖讛诐 诪转专爪讬诐 讘专讬讬转讗 讘转专讬讬转讗 诇砖诪讜讗诇 讜讛讻讬 拽转谞讬 讘诪讛 讚讘专讬诐 讗诪讜专讬诐 讘砖诪讻专 诇讜 住转诐 讜诇讗 讛转谞讛 讻诇讜诐 讗讘诇 讘诪驻专砖 注诇 诪谞转 砖讗讬谉 诇讱 注诇讬 讗讜谞讗讛 讗讬谉 诇讜 注诇讬讜 讗讜谞讗讛 讜诇讗讜 讚讜拽讗 讬讜讚注 讗谞讬 讻诪讜 砖驻讬专砖讜 讘转讜住驻讜转. 讜讝讛 砖讘讜砖 住讜讙讬讗 砖谞驻专砖 讗谞讜 注谞讬谉 讗讞专 讘诪砖诪注讜转 讛讘专讬讬转讗 讗诇讗 诪讛 砖讛讙诪专讗 诪驻专砖转 讘讜 讘驻砖讬讟讜转 讜讗诇讜 讛讬讛 讗驻砖专 诇讜诪专 讻谉 讛讬讜 讗讜诪专讬诐 讘讙诪专讗 讜诇砖诪讜讗诇 拽砖讬讗 讛讱 讜讛讬讜 诪转专爪讬诐 讗诪专 诇讱 砖诪讜讗诇 诪讗讬 住转诐 讚诇讗 讗转谞讬 讜讻讜'. 讜注讜讚 讘专 诪谉 讚讬谉 转谞讗 讚讘专讬讬转讗 讛讬讻讬 转谞讗 讬讜讚注 讗谞讬 诇讬砖诪注讬谞谉 住转诪讗 讜讻诇 砖讻谉 讬讜讚注 讗谞讬. 讜注讜讚 讚住讜讙讬讬谉 讘注诇诪讗 专讘 讻专讘讬 诪讗讬专 讚砖拽诇讬谞谉 讜讟专讬谞谉 讘讛 讘驻专拽 讛讻讜转讘 讜讘讻讜诇讛讜 诇讬砖谞讬 诪讬转讜拽诐 专讘 讻专讘讬 诪讗讬专 讜诇讬讻讗 诇诪讬诪专 讚住讜讙讬讗 讚讛转诐 讻讗讘讬讬 讚讻讬讜谉 讚拽砖讬讗 讛讛讬讗 讚专讘 讜砖拽诇讬 讜讟专讜 讘讛 讟讜讘讗 讛讜讜 诪转专爪讛 诇讛 讻讚专讘讗 讜讻讚砖诪讜讗诇 谞诪讬 住讜讙讬讬谉 讘注诇诪讗 讻专讘讬 讬讛讜讚讛 讜诇讗 讻专讘讬 诪讗讬专 讚拽讗诪专 注诇 诪谞转 砖诇讗 讬砖诪讟谞讜 讘砖讘讬注讬转 讜讛讛讬讗 讜讚讗讬 拽讗 注拽专 讚讛讗 讬讚注讬 讚讗讬讻讗 砖讘讬注讬转 讜诪转谞讜 讜讗祝 注诇 讙讘 讚诇讗 讬讚注讬 讗讬 诪驻专注 拽讜讚诐 砖讘讬注讬转 讗讬 诇讗 讗诇讗 讻诪讜 砖驻讬专砖转讬 注讬拽专. 讛专诪讘"谉.


讜讝讛 诇砖讜谉 讛专讬讟讘"讗: 讗讬讻讗 诇诪讬讚拽 讚诇专讘讗 讻讬讜谉 讚诪讬诪专讗 讚专讘 讘住转诐 砖诪讜讗诇 谞诪讬 讘住转诐 拽讗诪专 讚转谞讗讜 拽讬讬诐 讜讗诐 讻谉 诇砖诪讜讗诇 讛讗 讚拽转谞讬 讘诪讛 讚讘专讬诐 讗诪讜专讬诐 讘住转诐 讜讻讜'. 诪谞讬 诇讗 专讘讬 诪讗讬专 讜诇讗 专讘讬 讬讛讜讚讛 讚讗讬 专讘讬 诪讗讬专 讗驻讬诇讜 讘诪驻专砖 转谞讗讜 讘讟诇 讚讛讗 砖讗专 讻住讜转 讜注讜谞讛 讘诪驻讜专砖 讛讜讗 讜讗讬 专讘讬 讬讛讜讚讛 讗驻讬诇讜 讘住转诐 转谞讗讜 拽讬讬诐 讚讗讬 诇讗 砖诪讜讗诇 讚讗诪专 讻诪讗谉 讜讛讗 诇讻诇 讛驻讞讜转 砖诪讜讗诇 讚讗诪专 讻专讘讬 讬讛讜讚讛. 讜讬砖 诪驻专砖讬诐 讚专讘讗 诇讗 讬讚注 诇讛讗讬 诪转谞讬转讗 讜诇讗 砖诪讬注 诇讬讛 讛讛讬讗 讚专讘 注谞谉 讗讘诇 讗谞谉 讚砖诪讬注 诇谉 诪转谞讬转讗 讗讬转 诇谉 诇诪讬诪专 讚讘住转诐 讚讻讜诇讬 注诇诪讗 转谞讗讜 讘讟诇 讜讘诪驻专砖 讛讜讗 讚驻诇讬讙讬. 讜诪诪讜讜专转讗 专讘 讚讗诪专 讻专讘讬 诪讗讬专 讜砖诪讜讗诇 讻专讘讬 讬讛讜讚讛 讜讛讗 讘专讬讬转讗 讚讘诪讛 讚讘专讬诐 讗诪讜专讬诐 专讘讬 讬讛讜讚讛 讛讬讗 讜讛诇讻转讗 讻砖诪讜讗诇 讘讚讬谞讬.


讛诇讻讱 诇注谞讬谉 驻住拽 讛诇讻讛 拽讬讬诪讗 诇谉 讻专讘讬 讬讛讜讚讛 讜讻砖诪讜讗诇 讚拽讗讬 讻讜讜转讬讛 讚拽讬讬诪讗 诇谉 讻砖诪讜讗诇 讘讚讬谞讗. 讛诇讻讱 注诇 诪谞转 砖讗讬谉 诇讱 注诇讬 讗讜谞讗讛 讗讬 诪驻专砖 讛讜讗 讚讗诪专 讬讜讚注 讗谞讬 讜讻讜' 讗讬谉 诇讜 注诇讬讜 讗讜谞讗讛 讗讘诇 讘住转诐 讬砖 诇讜 讗讜谞讗讛. 讜讛谞讬 诪讬诇讬 讘注诇 诪谞转 砖讗讬谉 诇讱 注诇讬 讗讘诇 注诇 诪谞转 砖讗讬谉 讘讜 讘讬谉 讘住转诐 讘讬谉 讘诪驻专砖 讬砖 诇讜 讗讜谞讗讛 讜讻讚诪驻专砖讗 诇讬讛 诇专讘 注谞谉 诪讬谞讬讛 讚诪专 砖诪讜讗诇 讜讻谉 驻住拽 讛专讬讗"祝 讜讛专诪讘"诐 讘驻专拽 讬"讙 诪讛诇讻讜转 诪讻讬专讛 讜讝讛 砖诇讗 讻讚讘专讬 讛专讗讘"讚. 讛专"谉.


讛谞讜砖讗 讜谞讜转谉 讘讗诪谞讛. 驻讬专砖 讛拽讜谞讟专住 讻讙讜谉 砖讛讬讜 诇讜 讘' 讞讘讬讜转 诇诪讻讜专 讗讞转 讬驻讛 讜讗讞转 专注讛 讜讛专注讛 砖讜讛 诇"讛 讚讬谞专讬谉 诇诪讻讜专 讘讘转 讗讞转 讜讗诐 讬诪讻专谞讛 讘讞谞讜转 讬讜爪讬讗 诪诪谞讛 诪' 讚讬谞专讬谉 讗讜 讬讜转专 讜讛讬驻讛 砖讜讛 讘讟讜讘 诇诪讻专讛 讘讘转 讗讞转 诪' 讚讬谞专讬谉 讜诇诪讻专讛 讘讞谞讜转 砖讜讛 诪"讛 讚讬谞专讬诐 讜注诇 讝讛 拽讗诪专 讚诇讗 讬讗诪专 诇讜 诪讻讜专 诇讬 讛专注讛 讘讞谞讜转 讜讛专讬 诇讱 讛讬驻讛 讘砖讜讜讬讛 讘讗专讘注讬诐 讚讬谞专讬谉 讜诇讗讞专 砖讬诪讻专讜 讛砖谞讬诐 转谉 诇讬 诪注讜转 砖谞讬讛诐 讚讛专讬 讝讛 讻专讘讬转 讚讘砖讻专 讛讛诪转谞讛 砖诪诪转讬谉 诇讜 诪讚诪讬 讛讬驻讛 注讚 诇讗讞专 讛诪讻讬专讛 讛讜讗 讟讜专讞 诇诪讻讜专 讛专注讛. 讗诇讗 讗讜 讝讛 讜讝讛 讘讗诪谞讛 驻讬专讜砖 讛专注讛 讘讗专讘注讬诐 讚讬谞专讬谉 讻讗砖专 讛讬讗 砖讜讛 诇诪讻讜专 讘讞谞讜转 讜讛讬驻讛 讘讗专讘注讬诐 讜讞诪砖讛 讚讬谞专讬谉 讻讬 讻谉 讛讬讗 砖讜讛 诇诪讻专讛 讘讞谞讜转 讜谞讜转谉 诇讜 砖讻专 讟专讞讜 讗讜 讝讛 讜讝讛 讘砖讜讜讬讬讛 讘砖诇讜砖讬诐 讜讞诪砖讛 讚讬谞专讬谉 讛专注讛 讻讗砖专 讛讬讗 砖讜讛 诇诪讻讜专 讘讘转 讗讞转 讜讛讬驻讛 讘砖讜讜讬讬讛 讚讛讬讬谞讜 讗专讘注讬诐 讚讗讝 讗讬谞讜 谞讜转谉 诇讜 砖讻专 讟专讞讜 讻诇讜诐 讚讗讝 讛讜讗 讟讜专讞 诇注爪诪讜. 讜谞讜转谉 诇讜 砖讻专 讻转祝 讙诪诇 讗诐 谞转谞诐 诇讜 讘讗诪谞讛 讻砖讬讘讗讜 诇讞砖讘讜谉 讬讙讘讛 诇讜 砖讻专 讻转祝 讛诪讜诇讬讻讜 诇讞谞讜转 讜讗诐 讛讜讗 爪专讬讱 诇讙诪诇讬诐 谞讜转谉 诇讜 砖讻专 讙诪诇. 讜砖讻专 注爪诪讜 讗讬谞讜 谞讜讟诇 砖讻讘专 谞转谉 诇讜 砖讻专讜 诪砖诇诐 驻讬专讜砖 讘砖注讛 砖谞转谞讛 诇讜 讘讗诪谞讛 谞转谉 诇讜 砖讻专 讟专讞讜 讻讚驻讬专砖转讬. 讛讬讻讬 讬讛讬讘 诇讬讛 讘爪专讚讜讬讬 讜讻讜' 讻讚驻讬专砖 讛拽讜谞讟专住. 讜诇讗 谞讛讬专讗 讚讗诐 讻谉 诪讗讬 拽诪砖诪注 诇谉 讚讗讬谞讜 谞讜转谉 诇讜 砖讻专 注爪诪讜 驻砖讬讟讗 讚砖转讬 驻注诪讬诐 诇讗 讬驻专注 诇讜 砖讻专讜. 转讜住驻讜转 讞讬爪讜谞讬讜转.


讜注讜讚 讚诇砖讜谉 讗讜 讝讛 讜讝讛 讘讗诪谞讛 诇讗 讗转讬 砖驻讬专. 讛专讬讟讘"讗 讝"诇. 讜注讜讚 拽砖讛 诇驻讬专讜砖 讛拽讜谞讟专住 讚讗诪讗讬 住讚专 专讘 讗砖讬 讘专讬讬转讗 讝讜 讘讻讗谉 讘驻专拽 讛专讘讬转 诪讬讘注讬 诇讬讛 讜讻讬 转讬诪讗 讗讙讘 谞讜砖讗 讜谞讜转谉 讘讗诪谞讛 诪讬讬转讬 诇讛 讛讻讗 诪讬讛讜 拽砖讛 讚讘转讜住驻转讗 诪讬转谞讬讗 诇注谞讬谉 讗讜谞讗讛. 讜谞专讗讛 讻诪讜 砖驻讬专砖 专讘讬谞讜 讞谞谞讗诇 讜讻讜' 讻讻转讜讘 讘转讜住驻讜转. 讗诇讗 讗讜 讻讜诇诐 讘砖讜讜讬讬诐 讗讜 讻讜诇诐 讘讗诪谞讛 讻诪讜 砖拽谞讗谉 讻讗讞转 讜讗诐 讬讞砖讘诐 诇讜 讘讗诪谞讛 诪注诇讛 诇讜 讛专讬讜讞 砖驻住拽 诇讜 讜讙诐 诪注诇讛 诇讜 砖讻专 讻转祝 讜讻讜' 讜讻讜诇诇诐 讘讚诪讬 讛拽谞讬讛 讻讬 讗诇讜 讻讚诪讬 讛住讞讜专讛 讛诐 讞砖讜讘讬谉. 讗讘诇 砖讻专 注爪诪讜 讗讬谞讜 诪注诇讛 诇讜 砖讻讘专 谞讜转谉 诇讜 砖讻专 讘注诇 讛住讞讜专讛 驻讬专讜砖 讛转讙专讬诐 讛诪讜讻专讬诐 讗诇讜 讛讘讙讚讬诐 讛谞拽专讗讬诐 爪专讚讬讬转讗 诪讘讬讗讬谉 讗讜转诐 诇诪讜讻专诐 讘砖讜拽 讜谞讜转谞讬诐 诪讻诇 诪讗讛 讗专讘注讛 讝讜讝讬诐 诇讘注诇 讛讞谞讜转 诇诪讻专谉 讛砖转讗 拽讘诇 讗专讘注讛 讝讜讝讬诐 诪谉 讛转讙专 讛专讗砖讜谉 讘砖讘讬诇 讟专讞讜 砖讟专讞 诇诪讻专谉 诇讻讗谉 讜诇讻讗谉 讻讱 讛讬讛 诪谞讛讙谉 讜谞讬讞讗 注转讛 砖讻讘专 谞转谉 讬讜转专 诪诇驻讬 讛拽讜谞讟专住. 讛专讗"砖 讝"诇.


讜讝讛 诇砖讜谉 讛"专 讬讛讜谞转谉: 讛谞讜砖讗 讜讛谞讜转谉 讘讗诪谞讛. 讻讙讜谉 讗讚诐 砖讛讘讬讗 讻专讱 讗讞讚 砖讬砖 讘讜 诪讗讛 专讗砖讬 驻砖转谞讬 讜讘讗 讗讞讚 讜讗诪专 诇讬讛 诪讻诇 专讗砖 讜专讗砖 讗转谉 诇讱 砖诇砖讛 驻砖讬讟讬谉 诇专讬讜讞 讜讛讬诇讱 诪讗讛 讚讬谞专讬诐 诪谉 讛讚诪讬诐 讜讘讗 讝讛 讘注诇 讛讻专讱 讜讘讬专专 注砖专讛 诪谉 讛驻讞讜转讬诐 讜讛讙专讜注讬诐 讗诪专 诇讬讛 讛专讬 诇讱 注砖专讛 专讗砖讬诐 转拽讞 诪诪谞讬 讘注砖专讛 讚讬谞专讬诐 讜转转谉 诇讬 专讬讜讞 注砖专讛 驻砖讬讟讬诐 诪讻诇 专讗砖 讜专讗砖 讻讬 讗谞讬 讛讜讚注转讬讱 讛讚诪讬诐 砖谞转转讬 讘讻诇 讛讻专讱 讜注讜诇讛 诇讻诇 专讗砖 讜专讗砖 注砖专讛 讚讬谞专讬诐 讗讘诇 讛讞砖讜讘讬诐 砖谞砖讗专讜 诇讬 诇讗 讗诪讻专诐 讗诇讗 讘砖讜诪讗 砖讛诐 砖讜讬诐 讛讬讜诐 讻讬 讻砖讗诪专转讬 诇讱 砖讗拽讞 专讬讜讞 注砖专讛 驻砖讬讟讬诐 诪讻诇 专讗砖 注诇 讛讙专讜注讬诐 讗诪专转讬. 讜拽诪砖诪注 诇谉 讘专讬讬转讗 讝讜 讚诇讗 诪爪讬 诇诪讬诪专 讛讻讬 讻讬 讝讛 砖谞转谉 诇讜 诪拽爪转 讛讚诪讬诐 讚讛讬讬谞讜 诪讗讛 讚讬谞专讬谉 注诇 讛讻专讱 讻讜诇讜 讗诪专 诇讜 讜讬砖 诇讜 诇诇讜拽讞 注诇 讛诪讜讻专 砖讘讜注讛 诪讚专讘谞谉 砖讬讗诪专 诇讜 讘讗诪转 讻诪讛 谞转谉 讘讻诇 讛讻专讱 讜讛讜讗 讬转谉 诇讜 讘讻诇 专讗砖 讜专讗砖 讘讬谉 诪谉 讛讞砖讜讘讬谉 讜讘讬谉 诪谉 讛讙专讜注讬诐 注砖专讛 驻砖讬讟讬诐 专讬讜讞. 讜讗诐 诪讜讚讛 诇讜 讛诪讜讻专 砖讻讱 讛讬讛 讛转谞讗讬 讜专讜爪讛 注转讛 诇讞讝讜专 讘讜 讬砖 注诇讬讜 诪讬 砖驻专注. 讜讗诐 讗讬谉 诪讜讚讛 诇讜 拽诪砖诪注 诇谉 讘专讬讬转讗 讝讜 砖讗讬谉 注诇 讛诇讜拽讞 诇讜诪专 诇讜 转谉 诪讛 砖讗讜谞讬转谞讬 讘讗诇讜 讛专讗砖讬诐 讛专注讬诐 砖讗讬谞诐 砖讜讬诐 讻诇 讻讱 讜讬砖 讘讛诐 讘讬讟讜诇 诪拽讞 讚讻讬讜谉 砖讛讜讚讬注 诪转讞诇讛 讚诪讬讛诐 砖诇讗 讛讬讜 砖讜讬诐 讗讬谉 诇讜 注诇讬讜 讚讬谉 讗讜谞讗讛 讜诪砖讜诐 讛讻讬 拽讜专讗 诇讜 讘讗诪谞讛 砖讛讜讗 诪讗诪讬谉 讘讜 砖拽谞讗诐 讘讗诇讜 讛讚诪讬诐 讜讬砖 讘讗诇讜 讛专讗砖讜谞讬诐 讛讬驻讬诐 讗讜谞讗讛 诇诪讜讻专 讜拽诪砖诪注 诇谉 诪砖谞讛 讝讜 讚讗讬谉 注诇讬讜 讗讜谞讗讛 讻讬讜谉 砖讛讜讚讬注讜 讜讬讚注 讜诪讞讬诇.


讘爪专讚讜讬讬 讚讬讛讘讬 讜讻讜'. 讜诪讬讛讜 讘讗转专讗 讚诇讗 讬讛讘讬 讗专讘注讛 诇诪讗讛 谞讜转谉 诇讜 讝讛 讛诇讜拽讞 讛讗讞专讜谉 砖讻专 讟专讞讜. 讛专讬讟讘"讗.





诪讛专砖"讗 - 讞讬讚讜砖讬 讛诇讻讜转

讘讚"讛 讛讻讗 诪讬 讬讚注 讻讜' 讗"谞 讻讬讜谉 讚拽诇讛 讘注讬谞讬讜 诇讛讜爪讬讗讛 讬讚注讛 讜诪讞诇讛 注讻"诇 讗讘诇 诇注讬诇 讘转谞讗讬 砖讗讬谞讜 讬讜专砖讛 诇讗 砖讬讬讱 诇诪讬诪专 讛讻讬 讻讬讜谉 讚拽诇讛 讘注讬谞讬讜 诇讛讜爪讬讗讛 讬讚注讛 讜诪讞诇讛 讻讬讜谉 讚讻转讜讘转讛 注诇讬讜 讗讬谞讛 拽诇讛 讘注讬谞讬讜 诇讛讜爪讬讗讛 讜注讜讚 讚讘讛讜爪讬讗讛 诇讗 诪讻讞 转谞讗讬 讛讜讗 讚讗讬谞讜 讬讜专砖讛 诪砖讗"讻 讛讻讗 讘诪讜讞诇转 讻转讜讘转讛 讚诪讻讞 转谞讗讬 讛讜讗 讜拽"诇:


讘讚"讛 讘讚"讗 讘住转诐 专"讞 讻讜' 诇讗 讻专"诪 讜诇讗 讻专"讬 讜专讬讘"谉 驻讬专砖 讻讜' 讗讘诇 诪驻专砖 注"诪 讻讜' 谞注砖讛 讻讗讜诪专 讬讜讚注 讻讜' 注讻"诇 诇讗 诪转讜拽诪讗 诇砖诪讜讗诇 讻专"诪 诪砖讜诐 讚讛讻讗 讘诪驻专砖 讗讬谞讬 讬讜讚注 砖讗讬谉 砖讜讛 讻讜' 讘讜讚讗讬 拽注拽专 讜拽"拽 讚讛"诇 诇转专讜爪讬 讘驻砖讬讟讜转 讟驻讬 讚讗转讬讗 诇砖诪讜讗诇 讻专"讬 讘讚"讗 讘住转诐 砖诇讗 讗诪专 注"诪 讗讘诇 讘诪驻专砖 讬讜讚注 讗谞讬 讻讜' 讜讛讗 讚诇讗 拽转谞讬 讘讗讜诪专 注"诪 诇专讘讜转讗 拽转谞讬 讬讜讚注 讗谞讬 讻讜' 讗注"讙 讚讜讚讗讬 拽注拽专 讜讻"砖 讘讗讜诪专 注"诪 讚诪讬 讬讬诪专 讚拽注拽专 讜讗驻讬诇讜 专"诪 诪讜讚讛 讘讬讛 讜讬砖 诇讬讬砖讘 讜讚讜"拽:


讘讚"讛 诇讗 讬讞砖讘 讗转 讻讜' 砖讻讘专 谞转谉 诇讜 砖讻专讜 驻讬专讜砖 讛诪讜讻专 讛专讗砖讜谉 讻讜' 注讻"诇 讚讗注"讙 砖讛讜住讬祝 诇讜 诪注讟 讬讜转专 注诇 讛讬' 讚讬谞专讬谉 砖谞转谉 讛讜讗 注诇讬讛诐 讗讬谉 讘讻诇诇 讛诪注讟 专讬讜讞 讛讛讜讗 砖讻专 讟专讞讜 砖讟专讞 诇诪讻专诐 诇讘讚诐 讻诪讜 砖讗讬谉 讘讻诇诇讜 砖讻专 讻转祝 讜讙诪诇 讗诇讗 砖讻讘专 拽讘诇 砖讻专 讟专讞讜 讘诪讛 砖讛诪讜讻专 讛专讗砖讜谉 讛讜讗 砖注砖讛 讗讜转谉 讛讘讙讚讬诐 讝诇讝诇 讘诪讻专诐 诇转转 讗讜转谉 讘讬' 讚讬谞专讬谉 讗祝 砖讛讬讜 砖讜讬诐 讘讬讜转专 讻讚讬 砖讬拽讘诇 讛诇讜拽讞 诪讝讛 砖讻专 讟专讞讜 诇诪讻专诐 讜讚讜"拽:


讘讚"讛 砖谞讬 驻讜谞讚讬讜谞讜转 讻讜' 讗讘诇 砖谞讬 驻讜谞讚讬讜谉 驻讞讜转 驻专讜讟讛 讛讜讬 诪讞讬诇讛 讗注"讙 讚讗讻转讬 讛讜讬 砖转讜转 诪拽讞 讜讬"诇 讻讜' 注讻"诇 诇讗讜 讚讜拽讗 砖转讜转 诪拽讞 讗诇讗 诇讙讘讬 诪拽讞 讛讜讬 讬讜转专 诪砖转讜转 砖谞讬 驻讜谞讚讬讜谉 驻讞讜转 驻专讜讟讛 诇讚讬谞专 讜讛讜讬 讘讬讟讜诇 诪拽讞 讚讗驻讬诇讜 诇砖诪讜讗诇 讟驻讬 讗讬转 诇谉 诇诪讬讝诇 讘转专 诪拽讞 讜讛讜讬 讘讬讟讜诇 诪拽讞 诪诇诪讬讝诇 讘转专 诪注讜转 讜讛讜讬 诪讞讬诇讛 讻诪"砖 诇注讬诇 讚讻谉 谞专讗讛 诪讚讘专讬 讛转讜住驻讜转 讜讻"讛 讘诪专讚讻讬 讘砖诐 讛专诪"讱 诪讬讛讜 拽砖讛 讘转讬专讜爪诐 讚诪讬讬专讬 砖诪讻专 诇讜 讟诇讬转 砖讜讛 讻"讚 诪注讜转 讘住诇注 讻讜' 砖讞住专 讚' 诪注讜转 讚讛讬讬谞讜 砖转讜转 诪拽讞 讻讜' 讚讗讻转讬 转拽砖讬 诇砖诪讜讗诇 讚砖转讜转 诪注讜转 谞诪讬 砖谞讬谞讜 讜讛讻讗 拽转谞讬 住诇注 砖讞住专 讚' 诪注讜转 讗讘诇 讘讞住专 驻讞讜转 诪讚' 诪注讜转 讛讜讬 诪讞讬诇讛 讗注"讙 讚讘讞住专 讚' 诪注讜转 驻讞讜转 驻专讜讟讛 诇讗 转讬拽砖讬 诇讬讛 讻讬讜谉 讚讛讜讬 讘讬讟讜诇 诪拽讞 诇讙讘讬 诪注讜转 讜讛讜讬 诪讞讬诇讛 诇讙讘讬 诪拽讞 讗讬转 诇谉 诇诪讬讝诇 讘转专 诪拽讞 讜讛讜讬 诪讞讬诇讛 讻诪"砖 讛专诪"讱 诪"诪 转拽砖讬 诇讬讛 讘讗讬谞讜 讞住专 讚' 诪注讜转 讗诇讗 讙' 诪注讜转 讜驻讜谞讚讬讜谉 驻讞讜转 拽爪转 砖讛讜讗 砖转讜转 诪注讜转 讚讛讬讬谞讜 砖讜讛 砖讘注讛 讘砖讬转讗 讜讛讜讬 讗讜谞讗讛 诇砖诪讜讗诇 讜讗驻砖专 讚讘讻讛"讙 诇讗 砖讬讬讱 砖转讜转 诪注讜转 讻讬讜谉 讚讛讟注讜转 讛讜讗 讘住诇注 讙讜驻讬讛 诪讬讛讜 讚讘专讬 讛专诪"讱 讘注爪诪诐 讛讗 讚讘专 转诪讜讛 讚谞诪爪讗 诇驻讬 讚讘专讬讜 讘诪讜讻专 砖讜讛 讛' 讘讜' 讚讛讟注讜转 讛讜讗 讞诪讬砖讬转 诪谉 讛诪拽讞 讜讗驻"讛 诇讗 讛讜讬 讘讬讟讜诇 诪拽讞 讗诇讗 讗讜谞讗讛 讻讬讜谉 讚讛讜讬 砖转讜转 诇讙讘讬 诪注讜转 讜讗诐 诇讗 讛讟注讛讜 讻"讻 讻讙讜谉 砖讜讛 讛' 讜驻专讜讟讛 讘讜' 讛讜讬 讘讬讟讜诇 诪拽讞 讚讗讝诇讬谞谉 讘转专 诪拽讞 讜讻谉 讘讛讬驻讱 讘诪讜讻专 砖讜讛 砖讬转讗 讘讛' 讜驻专讜讟讛 讗注"讙 讚诇注谞讬谉 诪注讜转 讛讜讬 讘讬讟讜诇 诪拽讞 讗讝诇讬谞谉 讘转专 诪拽讞 讜讛讜讬 诪讞讬诇讛 讜讗诐 诇讗 讛讟注讛讜 讻"讻 专拽 砖讛讬讛 砖讜讛 砖讬转讗 讘讛' 讜讬讜转专 拽爪转 注讚 砖讛讬讛 砖转讜转 诪注讜转 讗讝诇讬谞谉 讘转专 诪注讜转 讜讛讜讬 讗讜谞讗讛 讜爪专讬讱 讘讝讛 讟讜讘 讟注诐 讜讚注转 讜讚讜"拽:





讞讻诪转 砖诇诪讛

专砖"讬 讘讚"讛 讚讜讚讗讬 注拽专 讻讜诇讬 讚注诇诪讗 讛讜讗 讛住"讚:


讘讚"讛 讗讬住专 诇讚讬谞专 讻讜' 讘讚讬谞专 讜' 诪注讛 讻讜' 讻爪"诇:





诪讛专"诐 砖讬祝

讘专砖"讬 讘讚"讛 讘住转诐 讘诪讻专. 讗"诇 砖砖讜诇诇 注"诪 [讜讻驻讬专讜砖 专讬讘"谉] 专拽 诇驻专砖 注诇 诪讛 拽讗讬 讘讚"讗:


讘专砖"讬 讘讚"讛 讛"讝 诇讗 讬讞砖讘 讻讜' 讻专讘讬转. 讚讗"诇 砖讬讜讻诇 诇诪讻讜专 讛砖讜讛 讘讬讜拽专 讗诐 诪讜讻专诐 注诇 讬讚 注诇 讬讚 讜讛讜讗 谞讜转谉 诇讜 讻砖讜讬讜 讗诐 诪讜讻专诐 讘讘转 讗讞转 [讜讛讜讗 砖讻专 讟专讞讜 讜诇讗 讛讜讬 专讘讬转] 讚诪"诪 讛专讬 讙"讻 讬讻讜诇 诇讬拽讞 讘讝讛 讛讚诪讬诐 讘讻"诪 砖讬专爪讛 诪谉 讬驻讛 诇讘讚讜 讘诇讗 讬讬谉 专注 讜讝讛 诪讟驻诇 讘诪讻讬专转 讬讬谉 专注 注"讻 诪砖讜诐 讛诪转谞转 诪注讜转:


讘转讜住' 讘讚"讛 讘讚"讗 讻讜' 讜专讬讘"谉 驻讬专砖 讻讜' 讗讘诇 讘诪驻专砖 注"诪 讻讜' 谞注砖讛 讻讜'. 讗讘诇 诇讗 谞讬讞讗 诇讛讜 [讘诇讗] 谞注砖讛 专拽 讘诪讻"砖 讛讬讻讗 讚诪讬 讬讬诪专 讚注拽专 [讜谞拽讬讟 讬讜讚注 讗谞讬 诇专讘讜转讗 讚讜讚讗讬 注拽专] 讚讛讗 讝讛 讻诇 注讬拽专 驻诇讜讙转讗 讚专"诪 讜专"讬 讗诇讬讘讗 讚砖诪讜讗诇 讚专"讬 住"诇 讗驻"讛 注拽专 讬"诇 讚讝讛 讻讘专 讗砖诪讜注讬谞谉 讘注"诪 砖讗讬谉 诇讱 注诇讬 砖讗专 讻讜' 讜讬讜转专 讛讜"诇 诇讗砖诪讜注讬谞谉 讗驻讬诇讜 讛讬讻讗 讚诇讗 讬讚注 讚拽诪讞讬诇 讙诐 讻讬讜谉 讚诪讞诇讜拽转 诇讗 砖谞讜 讘讘专讬讬转讗 讝讜 [讚谞讬诪讗 讚谞拽讬讟 讛讻讬 讘诪讗讬 讚驻诇讬讙讬] 讜讗讬谉 讝讛 讚讘专 讜讛驻讜讻讜 讘讚"讗 讘住转诐 诪讻专 讗讘诇 诪驻专砖 讻讜' 讬讜讚注 讗谞讬 讻讜'. 讗讘诇 诪"诪 谞专讗讛 讚注讚讬祝 讬讜转专 诪谞注砖讛 [讚讛讜讗 讚讜讞拽 讬讜转专] 讜注讬讬谉. 讙诐 诪讛专"砖 讬爪"讜 讛注讬专 讘讝讛 讜住讬讬诐 讜讬砖 诇讬讬砖讘:
诇讗讘讬讬 讗诇讬讘讗 讚专讘 讬"诇 谞诪讬 讘专讬讬转讗 讻专讬讘"谉 讗讜 驻诇讜讙转讬讬讛讜 [讚专讘 讜砖诪讜讗诇] 讘诪驻专砖:


讘转讜住' 讘讚"讛 诇讗 讬讞砖讘 讜讻讜' 讜讗转谉 诇讱 诪注讟 讬讜转专 诇讛专讜讬讞 讜讻讜' 砖讻讘专 谞转谉 诇讜 讛诪讜讻专 讛专讗砖讜谉 讻讜'. 讚讗注"讙 砖讛讜住讬祝 诇讜 诪注讟 讬讜转专 注诇 讛讬' 讚讬谞专讬谉 砖谞转谉 讛讜讗 注诇讬讛谉 讗讬谉 讘讻诇诇 讛诪注讟 专讬讜讞 讛讛讜讗 砖讻专 讟专讞讜 砖讟专讞 诇诪讜讻专诐 诇讘讚诐 讻诪讜 砖讗讬谉 讘讻诇诇讜 砖讻专 讻转祝 讜讙诪诇 讗诇讗 砖讻讘专 拽讬讘诇 砖讻专 讟专讞讜 讘诪讛 砖讛诪讜讻专 讛专讗砖讜谉 讛讜讗 砖注砖讛 讗讜转谉 讛讘讙讚讬诐 讝诇讝诇 讘诪讻专 诇转转 讗讜转谉 讘讬' 讚讬谞专讬谉 讗祝 砖讛讬讜 砖讜讬谉 讘讬讜转专 讻讚讬 砖讬拽讘诇 讛诇讜拽讞 诪讝讛 砖讻专 讟专讞讜 诇诪讜讻专谉 讜讻"讻 诪讛专"砖 (拽):


讘转讜住' 讘讚"讛 砖谞讬 驻讜谞讚讬讜谉 讜讻讜' 讜讘讙诪专讗 诪讜拽讬 诪转谞讬' 讚诇注讬诇 讻专"砖 讻讜'. 拽讜砖讬转诐 讛讬讗 诇转讬专讜爪讗 讚专讘讗 讚讘住诪讜讱 诇讗 讬讛讬讛 诇讗 讻专讘 讜诇讗 讻砖诪讜讗诇 讚诇讻"注 讗讝诇讬谞谉 讘转专 砖转讜转 诪拽讞 讜专"砖 诇讗 讗讝讬诇 讘转专 诪拽讞 讗讘诇 诇转讬专讜爪讗 讚讗讘讬讬 诇讗 转拽砖讬 诇讛讜 讚讚诇诪讗 专"诪 讜专"讬 讚住"诇 讛讻讗 讗讞讚 诪讻"讚 讗讜 诪讬"讘 诪讜讚讜 讘讟诇讬转 讚砖转讜转 诪拽讞 讛讜讬 讗讜谞讗讛 讗注"讙 讚诇专"砖 讬讛讬' 住讘专讜转 讛驻讜讻讜转 讚住"诇 讘住诇注 讚诇讗 住讙讬 讜诇讗 诪讞讬诇 讗讬谞砖 讚讜拽讗 砖转讜转 诪注讜转 讜诇注讬诇 讗驻讬诇讜 驻讞讜转 诪讛讱 讗驻砖专 专"砖 诪砖讜讬 讟诇讬转 诇住诇注 [讜住讜讘专 讙诐 讘讟诇讬转 砖转讜转 诪注讜转 讚讜拽讗] 讬讛讬讛 诪讛 砖讬讛讬讛 拽讜砖讬转诐 讛讜讗 讗诇讬讘讗 砖讬谞讜讬讗 讚专讘讗 诇讗 讬讛讬讛 诇讗 讻专讘 讜诇讗 讻砖诪讜讗诇 讜转讬专爪讜 讚诪讬讬专讬 砖诪讻专 诇讜 讟诇讬转 讜讻讜' 讜住"诇 砖驻讬专 讻专讘 讜砖诪讜讗诇 诪砖谞讬 诪转谞讬' 讻讗讘讬讬 讻讱 讗驻砖专 诇驻专砖 讘讚讜讞拽. 讜讝"诇 诪讛专"砖 讬爪"讜 讗讘诇 讘' 驻讜谞讚讬讜谉 驻讞讜转 驻专讜讟讛 讻讜' 讗注"讙 讚讗讻转讬 讛讜讬 砖转讜转 诪拽讞 讻讜' 诇讗讜 讚讜拽讗 砖转讜转 诪拽讞 讗诇讗 诇讙讘讬 诪拽讞 讛讜讬 讬讜转专 诪砖转讜转 讘' 驻讜谞讚讬讜谉 驻讞讜转 驻专讜讟讛 诇讚讬谞专 讚讛讜讗 讘讬讟讜诇 诪拽讞 讚讗驻讬诇讜 诇砖诪讜讗诇 讟驻讬 讗讬转 诇谉 诇诪讬讝诇 讘转专 诪拽讞 讜讛讜讬 讘讬讟讜诇 诪拽讞 诪诇诪讬讝诇 讘转专 诪注讜转 讜讛讜讬 诪讞讬诇讛 讻诪"砖 转讜住' 诇注讬诇 讜讘诪专讚讻讬 讘砖诐 讛专诪"讱 诪讬讛讜 拽砖讛 讘转讬专讜爪诐 讗讻转讬 转拽砖讬 诇砖诪讜讗诇 讚砖转讜转 诪注讜转 谞诪讬 砖谞讬谞讜 讜讛讻讗 拽转谞讬 注讚 讻诪讛 转讞住专 讜诇讗 讬讛讬' 讗讜谞讗讛 讻讜' 讗讘诇 讘讞住专 驻讞讜转 诪讚' 诪注讜转 讛讜讬 诪讞讬诇讛 讗注"讙 讚讘讞住专 讚' 诪注讜转 驻讞讜转 驻专讜讟讛 诇讗 转拽砖讬 诇讬讛 讻讬讜谉 讚讛讜讬 讘讬讟讜诇 诪拽讞 诇讙讘讬 诪注讜转 讜讛讜讬 诪讞讬诇讛 诇讙讘讬 诪拽讞 讗讬转 诇谉 诇诪讬讝诇 讘转专 诪拽讞 讜讛讜讬 诪讞讬诇讛 讻诪"砖 讛专诪"讱 诪"诪 转拽砖讬 诇讬' 讘讗讬谞讜 讞住专 讚' 诪注讜转 讗诇讗 讙' 诪注讜转 讜驻讜谞讚讬讜谉 驻讞讜转 拽爪转 讚讛讬讬谞讜 砖转讜转 诪注讜转 讚讛讬讬谞讜 砖讜讛 讝' 讘讜' 讜讛讜讬 讗讜谞讗讛 诇砖诪讜讗诇 讜讗驻砖专 讚讘讻讛"讙 诇讗 砖讬讬讱 砖转讜转 诪注讜转 讻讜' 讜注"砖:





专砖"砖

专砖"讬 讚"讛 砖讗讬谉 讘讜 讗讜谞讗讛. 讗诇讗 诇砖讜谉 讻讜'. 讗讜诇讬 爪"诇 讜诇讗 诇砖讜谉:



转讚"讛 讛讻讗. 讜诇讬砖谞讬 讚讻转讜讘讛 诇讗 讬讚注讛 讻讜' 讻爪"诇 讘讛':



转讚"讛 诇讗 (讘住讜驻讜). 驻讬' 讛诪讜讻专 讛专讗砖讜谉 讻讜'. 专"诇 讻讚专讱 讛驻讗讘专讬拽讗谞讟讬谉 讘讝诪谞讬谞讜 诇拽爪讜讘 住讞讜专转诐 讘诪拽讞 讬讚讜注 讜诪谞讻讬诐 诇讛拽讜谞讬诐 诪讛诐 讗讬讝讛 驻专讬爪注谞讟 (专讗讘讗"讚) 讜讛拽讜谞讛 讝讛 讻砖诪讜讻专 讘讗诪谞讛 诇讞谞讜讜谞讬诐 拽讟谞讬诐 诪讞砖讘 诇讛诐 诪拽讞 讛拽爪讜讘 讜诪讜住讬祝 注讜讚 注诇讬讜 砖讻专 讻转祝 讻讜' 讜讙诐 专讜讜讞 诪注讟 讻驻讬 砖讬砖讜讜 诇讘讚 讛专讗讘讗"讚 砖讛讜讗 讘注讚 砖讻专 注爪诪讜 专"诇 砖讻专 讟专讞讜 讜讚讘专讬 讛诪讛专砖"讗 讘讝讛 诪讙讜诪讙诪讬谉:





讞讬讚讜砖讬 专讘讬 注拽讬讘讗 讗讬讙专

转讚"讛 讛讻讗 诪讬 讬讚注 讚诪讞讬诇. 讛转诐 谞诪讬 诇讗 讬讚注. 讘诪讛专砖"讗 讘讻转讜讘讜转 讛拽砖讛 讚讗"讻 诇专讘讗 讗诇讬讘讗 讚专"讬 讛讗讬讱 拽转谞讬 讘诪转谞讬' 讚讛转诐 讚专"讬 住"诇 讗诐 诪转讛 讗讬谞讜 讬讜专砖讛 讗诪讗讬 诪讛谞讬 转谞讗讬 讛讗 诇讗 讬讚注 讚诪讞讬诇, 讜转讬' 讛讗 讚诇讗 诪讛谞讬 转谞讗讬 讘诇讗 讬讚注 讛讜讗 讘诪转谞讛 谞讙讚 讚讬谉 讚讗讜专讬讬转讗. 讜专"讬 住"诇 讬专讜砖转 讛讘注诇 讚专讘谞谉 讜诪讛谞讬 讗祝 讘诇讗 讬讚注. 讜讗祝 讚专"讬 住"诇 讙讘讬 讻转讜讘讜转 讚注砖讜 讞讬讝讜拽 讬讜转专 诪砖诇 转讜专讛. 爪"诇 讚讚讜拽讗 讻转讜讘讛 讚砖讻讬讞 讬讜转专 诪讬专讜砖讛 讚诇讻诇 讬砖 讻转讜讘讛 注"砖. 讜诇讻讗讜专讛 注讚讬讬谉 讬拽砖讛 讚讗"讻 讗讬讱 诪住拽讬谞谉 讘讻转讜讘讜转 砖诐 讚住"诇 讚讛诇讻讛 讻专砖讘"讙 讜诇讗 诪讟注诪讬讛 讚讗诇讜 专砖讘"讙 住讘专 讚讘讚专讘谞谉 转谞讗讬 拽讬讬诐. 讜讗讬 讛讜讬 住"诇 讚讗祝 讘讚专讘谞谉 讘讟诇 讚注砖讜 讞讬讝讜拽 讻砖诇 转讜专讛. 讘讝讛 讬拽砖讛 讛讗 专"讬 讘诪转谞讬' 注"讻 住"诇 讚讬专讜砖转 讛讘注诇 讚专讘谞谉 讚讗诇讜 讚讗讜专讬讬转讗 转谞讗讬 讘讟诇 讻讬讜谉 讚诇讗 讬讚注 讚诪讞讬诇. 讛专讬 讚诪讜讻讞 诪讚专"讬 讚住"诇 讚讬专讜砖讛 诪拽专讬 诇讗 砖讻讬讞. 讜诇讗 注砖讜 讞讬讝讜拽 讗祝 讻砖诇 转讜专讛. 讚讛讗 讘讬专讜砖讛 讗诇讜 注砖讛 讞讬讝讜拽 讻砖"转 讛讬讛 转谞讗讬 讘讟诇 诪砖讜诐 讚诇讗 讬讚注, 讜讻讬讜谉 讚诪讜讻讞 讛住讘专讗 诪谉 专"讬 讚讘讬专讜砖讛 诇讗 注砖讜 讞讬讝讜拽. 讗"讻 讗讬讱 驻诇讬讙 专讘 诪住讘专讗 讘讝讛 注诇 专"讬 讛讬讻讗 讚诇讗 诪爪讬谞讜 讚驻诇讬讙讬 转谞讗讬 讘讝讛.
讗诪谞诐 讬"诇 讘驻砖讜讟讜 讚住讜讙讬讗 讚讛转诐 拽讗讬 诇讗讘讬讬 讚讗诪专 专讘 讻专"诪. 讜诇驻讬 住讜讙讬讗 讚讛讻讗 讘讗诪转 诪驻专砖讬诐 讻驻砖讜讟讜 讛诇讻转讗 讻专砖讘"讙 讜诇讗 诪讟注诪讬讛. 讚专砖讘"讙 住"诇 讚诪转谞讛 注诪砖讻讘"转 转谞讗讜 讘讟诇. 讜专讘 住"诇 讘注诇诪讗 转谞讗讜 拽讬讬诐 专拽 讘讬专讜砖讛 讘讟诇 诪砖讜诐 讚诇讗 讬讚注 讜讘爪讬专讜祝 讚讛讜讬 诪转谞讛 注诪砖讻讘"转. 讜专"讬 讘诪转谞讬' 住"诇 讚讬专讜砖转 讛讘注诇 讚专讘谞谉 讜诪讛谞讬 转谞讗讬 讗祝 讚诇"讬 讜诇"讗 讻诇诇 讚注砖讜 讞讬讝讜拽 讘讬专讜砖讛:
讜讘注讬拽专 讚讘专讬 讛诪讛专砖"讗 讚谞讚讞拽 诇讞诇拽 讘讬谉 讻转讜讘讛 诇讬专讜砖讛 讛讚讘专讬诐 转诪讜讛讬诐 讚讛专讬 讛诪讛专砖"讗 砖诐 转讜讱 讻讚讬 讚讘讜专 讛拽砖讛 讚诪讗讬 驻专讬讱 讛砖"住 讙讘讬 讻转讜讘讛 讚诇诪讗 讟注诐 讚讬讚讬讛 诪砖讜诐 讚讻转讜讘讛 讚诇"讬 讚诪讞讬诇. 讜转讬' 讚住讜讙讬讗 讗讝诇讗 讗诇讬讘讗 讚讗讘讬讬 讚专讘 讻专"诪 注"砖. 讜诇讗 讛讘讬讗 讚讘专讬 转讜住' 讚砖诪注转讬谉 讚讛拽砖讜 讜转讬专爪讜 讻谉. 讜讗"讻 诪诪讬诇讗 诇讬转讗 诇拽讜砖讬' 诪讛专砖"讗 讚专讘 住"诇 讗诇讬讘讗 讚专"讬 讚诇"讬 讚诪讞讬诇 讜讘讬专讜砖讛 拽讬讬诐 转谞讗讜 诪砖讜诐 讚讬专讜砖转 讛讘注诇 讚专讘谞谉 讜诇讗 注砖讜 讞讬讝讜拽 讜讘讻转讜讘讛 讙"讻 诇讗 注砖讜 讞讬讝讜拽. 讗诇讗 讚住"诇 讻转讜讘讛 讚讗讜专讬讬转讗 讜转谞讗讬 讘讟诇 讻讬讜谉 讚诇"讬 讚诪讞讬诇. 讜讗讜诇诐 诇转讬' 讗讞专讜谉 讘转讜住' 讚砖诪注转讬谉 讚讻转讜讘讛 诪拽专讬 讬讚注 讚诪讞讬诇 讻讬讜谉 讚拽诇讛 讘注讬谞讬讜 诇讛讜爪讬讗讛 讘讝讛 诪讜讻专讞讬谉 诇讞讬诇讜拽 讛诪讛专砖"讗 讚讻转讜讘讛 砖讻讬讞 讬讜转专 诪讬专讜砖讛. 讜讘注讬拽专 拽讜砖讬' 转讜住' 讜诪讛专砖"讗 讙讘讬 讻转讜讘讛 诇讜诇讬 砖讗讬谞讬 讻讚讗讬 讛讬讛 谞"诇 讚讻转讜讘讛 诪拽专讬 讬讚注 讚诪讞讬诇 讚讛讗 讛讻转讜讘讛 讘注爪诪讜转讛 诪诪讜谉 讜讬讻讜诇 诇诪讜讻专讛 讘讟讜讘转 讛谞讗讛 讜讘诪讛 砖诪讜讞诇转 诇讜 诪砖讜讜讬转 诇砖讟专 讻转讜讘讛 诇讞住驻讗. 诪砖讗"专 讬专讜砖讛 讚讗"讬 诇诪讻讜专 讚讛讜讬 讚砖诇讘"诇:


转讚"讛 讗讘诇 讛讻讗. 讚讗诪专 讬驻专注. 转诪讜讛 诇讬 讚讛讗 诇讻讗讜专讛 拽砖讛 讗讬讱 讗诪专讬' 砖诪讜讗诇 讗诪专 讗谞讗 讚讗诪专讬 讗驻讬' 讻专"诪 讚讛讻讗 诪讬 讬讬诪专 讚注拽专. 讗"讻 讗诪讗讬 住讘专 专"诪 讘讻转讜讘讜转 (讚祝 谞讝) 讚讻转讜讘讛 转谞讗讬 讘讟诇 讛讗 诇讗 讛讜讬 讜讚讗讬 注拽专 讚砖诪讗 转诪讜转 讛讬讗 拽讜讚诐. 讗注"讻 爪"诇 讚讚讜拽讗 讗讜谞讗讛 讚讛讬讗 诪诇转讗 讚诇砖注讘专 讚讗诐 讘讗诪转 讘讞驻抓 讝讜 讗讬谞讛 讗讜谞讗讛 讗讬谉 砖讬讬讻讜转 爪讚 注拽讬专讛 讻诇诇. 诪砖讗"讻 讘讻转讜讘讛 讚讛讜讬 住驻讬拽讗 讚诇诪讗 讬诪讜转 讛讜讗 诪拽讜讚诐. 讜讗祝 讗诐 讬讝讚诪谉 砖转诪讜转 讛讬讗 拽讜讚诐 诪"诪 讻讬讜谉 讚讘砖注转 讛转谞讗讬 讛讬讛 讙"讻 讛诪爪讬讗讜转 讘讛讬驻讜讱 讚砖诪讗 讬诪讜转 讛讜讗 拽讜讚诐 讜诪拽专讬 讜讚讗讬 注拽专 讘诪讛 讚注讜拽专转 讝讻讜转讛 讚讗诐 讬诪讜转 拽讜讚诐 砖诇讗 转讛讗 诇讛 讻转讜讘讛. 讜诪讻讬讜谉 砖讻谉 讙讘讬 砖讘讬注讬转 诪拽专讬 讙"讻 讜讚讗讬 注拽专 讻讬讜谉 讚住驻拽 驻专注讜谉 讛讜讗 住驻拽 讚诇讛讘讗 讜讗讬谉 讛驻专砖 讘讬谉 讻转讜讘讛 诇砖讘讬注讬转. 讜诇注谞"讚 谞专讗讛 讚转讜住' 讗讝诇讬 讻转讬专讜爪诐 讛讗讞专讜谉 讛谞"诇 讚讻转讜讘讛 诪拽专讬 讬讚注 讚诪讞讬诇 讻讬讜谉 讚拽诇讛 讘注讬谞讬讜 诇讛讜爪讬讗讛 讻谞"诇 讛"谞 讚诪拽专讬 讜讚讗讬 注拽专 讚注讜拽专转 讝讻讜转讛 讚讬讻讜诇 诇讛讜爪讬讗讛 诪讬讚 讘诇讗 讻转讜讘讛. 讜讗"讻 讗讬谉 讛讻专讞 诇讞诇拽 讘讬谉 住驻讬拽讗 讚诇砖注讘专 讜住驻讬拽讗 讚诇讛讘讗. 讜砖驻讬专 讬"诇 讚砖讘讬注讬转 (诇讗) 诪拽专讬 讜讚讗讬 注拽专, 讜诇转讬专讜爪诐 讛讗' 讛谞"诇 讚住"诇 讚讻转讜讘讛 诪拽专讬 诇"讬 讘讗诪转 诪讜讻讞 诪讻转讜讘讛 讚住驻拽 讚诇讛讘讗 诪拽专讬 讜讚讗讬 注拽专, 讜讘讗诪转 讙诐 砖讘讬注讬转 诪拽专讬 讜讚讗讬 注拽专, 讜住讜讙讬讗 讚诪讻讜转 讚驻专讬讱 讗讜谞讗讛 诪砖讘讬注讬转 拽讗讬 讗诇讬讘讗 讚讗讘讬讬 讚讗诪专 砖诪讜讗诇 讻专"讬 讜讻诪讜 讚住"诇 讘讛讱 转讬专讜爪讗 讚住讜讙讬讗 讚讗注"驻 拽讗讬 诇讗讘讬讬. 讛"谞 住讜讙讬' 讚诪讻讜转 拽讗讬 诇讗讘讬讬. 讗诇讗 讚转讜住' 讚讛讻讗 讗讝诇讬 讘转讬专讜爪诐 讛讗讞专讜谉 讚讚讞讬拽讗 诇讛讜谉 讚住转诪讗 讚住讜讙讬讗 讗讝诇讗 专拽 诇住"讚. 诪"诪 诇讛讱 转讬专讜爪讗 讬驻讛 转讬' 讚砖讘讬注讬转 诪拽专讬 诇讗 讜讚讗讬 注拽专. 讜砖讗谞讬 讻转讜讘讛 讚讻讬讜谉 讚拽诇讛 讘注讬谞讬讜 诇讛讜爪讬讗讛 诪拽专讬 讜讚讗讬 注拽专.
讙诪专讗 讞驻抓 讝讛 砖讗谞讬 诪讜讻专 诇讱 讘诪讗转讬诐 讬讜讚注 讗谞讬 砖讗讬谞讜 砖讜讛 讗诇讗 拽'.
诪住转驻拽谞讗 讘讗诐 讛讞驻抓 讛讬讛 砖讜讛 专拽 爪"讟 讗诐 谞讬诪讗 讚讛讜讛 讻诪讜讻专 诇讜 砖讜讛 爪"讟 讘拽'. 讚讗讬讚讱 诪讗讛 讛讜讬 专拽 讻诪转谞讛 讘注诇诪讗 讘诇讗 诪拽讞 讚诇讙讘讬 砖讜诪转 讛诪拽讞 讚讗诪专 诇讜 砖砖讜讛 专拽 拽' 讛讜讬 专拽 讟注讜转 诪谉 爪"讟 诇诪谞讛 讜讛讜讬 诪讞讬诇讛. 讗讜 谞讬诪讗 讚讛讜讗 讬讚注 讜诪讞讬诇 讜诪转专爪讛 砖讬讛讗 讛讗讜谞讗讛 讘拽'. 讗讘诇 讘诪讜转专 诇讗 谞转专爪讛 讜讛讜讬 讻诪讗谞讛讜 砖讜讛 爪"讟 讘专' 讜诇讝讛 诇讗 谞转专爪讛. 讜爪"注:





驻谞讬 讬讛讜砖注

讘转讜住驻讜转 讘讚"讛 讘诪讛 讚讘专讬诐 讗诪讜专讬诐 讻讜' 讜专讬讘"谉 驻讬' 讻讜' 谞注砖讛 讻讗讜诪专 讬讜讚注 讗谞讬 讻讜' 注讻"诇. 讜讛拽砖讛 诪讛专砖"讗 讚讛诇"诇 讘驻砖讬讟讜转 讚讛讗 讚谞拽讬讟 讬讜讚注 讗谞讬 讛讬讬谞讜 诇专讘讜转讗 讚讗祝 注"讙 讚讜讚讗讬 拽讗 注拽专 讗驻"讛 转谞讗讜 拽讬讬诐 诇专' 讬讛讜讚讗. 讜诇注谞"讚 诇讗 拽砖讛 诪讬讚讬 讚讛讗 诇讗 讗讬爪讟专讬讱 诇讗砖诪注讬谞谉 讛讗讬 专讘讜转讗 讗诇讬讘讗 讚专' 讬讛讜讚讛 讚讛讗 讻讘专 讗砖诪注讬谞谉 讛讗 诪讬诇转讗 讘讗讜诪专 注"诪 砖讗讬谉 诇讱 注诇讬 砖讗专 讻住讜转 讜注讜谞讛 讚讗祝 注"讙 讚讜讜讚讗讬 拽讗 注拽专 讗驻"讛 转谞讗讜 拽讬讬诐 讜讗诐 讻谉 讗讬 住"讚 讚讛讗讬 讘专讬讬转讗 讗转讬讗 讻专' 讬讛讜讚讛 讗讚专讘讗 讛"诇 诇诪讬转谞讬 讚讗祝 注"讙 讚诇讗 拽讗诪专 讬讜讚注 讗谞讬 砖讬砖 讘讜 讗讜谞讗讛 讗诇讗 注"诪 讙专讬讚讗 讗驻"讛 转谞讗讜 拽讬讬诐 讚讛讗 诪讬诇转讗 注讚讬讬谉 诇讗 砖诪注讬谞谉 诪讛讛讬讗 讚砖讗专 讻住讜转 讜注讜谞讛 讚讗讬讻讗 诇诪讬诪专 讚砖讗谞讬 讛转诐 讚讬讚注 讜诪讞讬诇 讜讘讻讛"讙 砖讬讬讱 讟驻讬 诇诪讬转谞讬 讚讗讬爪讟专讬讻讜 转专讜讜讬讬讛讜 讞讚讗 诇讛讬讻讗 讚讜讜讚讗讬 拽讗 注拽专 讜讞讚讗 诇讛讬讻讗 讚诇讗 讬讚注 讜诪讞讬诇 诇讻讱 讛讜爪专讻讜 讛转讜住驻' 诇驻专砖 讚讘讗诪转 讛讗讬 讘专讬讬转讗 诪讬转讜拽诪讗 讘注诇 诪谞转 讙专讬讚讗 讜拽诪"诇 讚谞注砖讛 讻讗讜诪专 讬讜讚注 讗谞讬 讚驻砖讬讟讗 诇谉 诇专"讬 讚转谞讗讜 拽讬讬诐 诪讛讛讬讗 讚砖讗专 讻住讜转 讜注讜谞讛 讜拽"诇:


讘讚"讛 砖谞讬 驻讜谞讚讬讜谞讜转 讻讜' 讜讗驻讬诇讜 诇砖诪讜讗诇 讻讜' 转拽砖讛 讚讘砖转讜转 诪拽讞 诪讜讚讛 讻讜' 讗讘诇 讘' 驻讜谞讚讬讜谞讜转 驻讞讜转 驻专讜讟讛 讛讜讬 诪讞讬诇讛 注讻"诇. 诪讛专砖"讗 讝"诇 讻转讘 诇注讬诇 讘诇' 讛转讜住' 讚祝 诪"讟 注"讘 讘讚"讛 砖转讜转 诪注讜转 讻讜' 讚诪讜讻讞 诪诇砖讜谉 讛转讜住' 讻讗谉 讚讛讬讻讗 讚诇讬讻讗 砖转讜转 诪爪讜诪爪诐 诇讗 讘诪拽讞 讜诇讗 讘诪注讜转 讗诇讗 讘讞讚 爪讚 诪讞讬诇讛 讜讘讞讚 爪讚 讘讬讟讜诇 诪拽讞 讗讝诇讬谞谉 讘转专 讛诪拽讞 注"砖 讘讚讘专讬讜 讜讻"讻 讻讗谉 讜诇讗 讬讚注转讬 讛讬讻讗 诪讜讻讞 讻谉 诪诇' 讛转讜住驻讜转 讻讗谉 讜讗讚专讘讗 谞专讗讛 诪诇砖讜谞诐 诇讛讬驻讱 砖讛专讬 讻转讘讜 诇讛讚讬讗 讚讘' 驻讜谞讚讬讜谉 驻讞讜转 驻专讜讟讛 讛讜讬 砖转讜转 诪拽讞 讗注"讙 讚讗讬谞讜 砖转讜转 诪爪讜诪爪诐 讜诪"砖 诪讛专砖"讗 讚诪"砖 讛转讜住' 讗注"讙 讚讛讜讬 砖转讜转 诪拽讞 诇讗讜 讚讜讜拽讗 讗诇讗 讚讬转专 诪砖转讜转 讛讜讗 诇讙讘讬 诪拽讞 讜讬砖谞讜 讘讚讬谉 讘讬讟讜诇 诪拽讞 讗祝 注"讙 讚诇注谞讬谉 诪注讜转 讛讜讬 诪讞讬诇讛 诪"诪 讘转专 诪拽讞 讗讝诇讬谞谉 注讻"诇 注"砖 讜讝讛 讚讜讞拽 讚讗"讻 诪讗讬 拽砖讬讗 诇讛讜 诇转讜住' 讗诇讬讘讗 讚砖诪讜讗诇 讜诪谞讗 诇讛讜 讚诪转谞讬' 讗转讗 诇讚讬讬拽 讚讚讜拽讗 讘讘' 驻讜谞讚讬讜谉 讛讜讬 讗讜谞讗讛 讗讘诇 讘驻讞讜转 驻专讜讟讛 讛讜讬 诪讞讬诇讛 讚诇诪讗 诇注讜诇诐 讘讬讟讜诇 诪拽讞 讛讜讬 讗诇讗 讚诪转谞讬' 诇讗 谞讞讬转 诇驻专砖 讗诇讗 讚讬谉 讗讜谞讗讛 诪诪砖 讜诪砖"讛 谞拽讬讟 讚讜拽讗 讘' 驻讜谞讚讬讜谉 讚驻住讬拽讗 诇讬讛 砖讝讛 讚讬谉 讗讜谞讗讛 诪诪砖 诪砖讗"讻 驻讞讜转 诪讻讗谉 讗讜 讬讜转专 诪讻讗谉 讝讬诪谞讬谉 讚讛讜讬 诪讞讬诇讛 讜讝讬诪谞讬谉 讘讬讟讜诇 诪拽讞 诪讬讛讜 讬砖 诇讬讬砖讘 讚诇讬砖谞讗 讚讻诪讛 转讛讗 讛住诇注 讞住讬专讛 讚讬讬拽讜 讚诪砖诪注 讚诇讗 诪砖讻讞转 诪诇诪讟讛 诇诪注诇讛 砖讜诐 讚讬谉 讗讜谞讗讛 讗诇讗 讘讘' 驻讜谞讚讬讜谉 讚讜拽讗 讜诪砖"讛 拽砖讬讗 诇讛讜 讛讗 诪砖讻讞转 诪讬讛讗 讚讬谉 讗讜谞讗讛 谞诪讬 讘驻讞讜转 诪讘' 驻讜谞讚讬讜谉 讻讙讜谉 讚讛讜讬 砖转讜转 诪拽讞 诪爪讜诪爪诐 讚讛讬讬谞讜 讘讞住专 驻讜谞讚讬讜谉 讜诪讞爪讛 讜砖转讜转 驻讜谞讚讬讜谉 讗诇讗 讚诇砖讜谉 讛转讜住驻讜转 诇讗 诪砖诪注 讻谉 讗诇讗 讚诪讘' 驻讜谞讚讬讜谉 驻讞讜转 驻专讜讟讛 拽砖讬讗 诇讛讜 讜讗祝 砖讬砖 诇讬讬砖讘 讘讚讜讞拽 诪"诪 讛转诪讬讛 拽讬讬诪转 注诇 诪讛专砖"讗 诪讛讬讻谉 专讗讛 诇讜诪专 砖讚讘专讬 讛转讜住驻讜转 讻讗谉 诪讻专讬注讬诐 讻谉 讗讚专讘讗 讗诐 谞驻专砖 讻诪讜 砖讻转讘转讬 诇注讬诇 讚诪谉 砖转讜转 诪注讜转 注讚 砖转讜转 诪拽讞 讛讻诇 讘讻诇诇 讚讬谉 讗讜谞讗讛 讛讜讗 诇砖诪讜讗诇 讗"讻 讗转讬讬谉 讚讘专讬 讛转讜住' 讻驻砖讟谉 讜爪专讬讱 注讬讜谉:

